קראטה קיד – דמויות

בסדרת סרטי הפעולה ואמנויות הלחימה **[[קראטה קיד (זיכיון)|קראטה קיד]]** נכללים 5 סרטים ושתי סדרות טלוויזיה, נוסף על מספר משחקי וידאו.

סרטים אלה יצאו ברובם בשנות ה-80 כשהסרט קראטה קיד יצא ב-2010 כרימייק לסרטים המקוריים. ב-2018 יצאה הסדרה קוברה קאי כסדרת ספין-אוף הכוללת את השחקנים המקוריים בעודם בוגרים ומאמנים תלמידים צעירים בעצמם הסדרה מאוד הצליחה בנטפליקס, והמשיכו אותה עד עונה 6.

## רשימת שחקנים
**הערות**:
*א - דמות מארכיון הסרטים
*ד - דיבוב בלבד
*כ - דמות כפיל (בעיקר לפעלולי לחימה)
*מ - דמות מוזכרת
*צ - הדמות בצעירותה
*ק - הופעת קמע

## דמויות ראשיות
### דניאל לרוסו
[ממוזער|230px|[ראלף מאצ'יו המשחק את דניאל לרוסו.]]

דניאל לרוסו (בגילומו של ראלף מאצ'יו) הוא הגיבור של סרטי "קראטה קיד" הראשונים וכן דמות ראשית בסדרות השייכות לסדרה.

דניאל הוא בן למשפחה איטלקית-אמריקאית והתייתם מאביו שנפטר מסרטן מעל לפני תחילת הסרט הראשון בסדרה. אז הוא ואמו, לוסיל עוברים לגור בקליפורניה לאחר שאמו קיבלה עבודה בחברת מחשבים באזור.

הוא מתחיל לצאת עם אלי מיילס במסיבה בחופי קליפורניה, כשחבורת אופנוענים ובראשם ג'וני לורנס המעיפים אותו ולאחר שדניאל מנסה להכות אותו הוא נפגע מג'וני המיומן בקראטה. החבורה מתחילה להציק לדניאל בבית הספר ולאחר שרוכב על אופניים ומידרדר לתהום, מה שמוביל אותו לתסכול שהגיעו לקליפורניה. עם זאת מר מיאגי, איש התחזוקה היפני מציל אותו מהבריונים ובשיחה עם המאמן של ג'וני מארגון "קוברה קאי", ג'ון כריס מחליטים מיאגי וכריס שהחבורה תעזוב את דניאל בתמורה לכך שיתמודד בתחרות הארצית של טורניר העמק.

מיאגי מתחיל לאמן את דניאל אך למעשה נותן לו מטלות שיפה וקרצוף, תוך שהוא בודק ביסודיות את תנועותיו של דניאל. לבסוף דניאל מתעצבן וחושב לנטוש אך מיאגי מציג לו שהתנועות הם דרכי אמנות לחימה המשמשת להתגוננות. אז דניאל מתחיל להתקדם באימוניו ובמקביל יוצא עם אלי מיילס. בטורניר הגדול דניאל נפגע בפגיעה לא חוקית ברגלו מבובי ומהכאב חושב לפרוש אך מיאגי מעודד אותו ומשכך את כאביו כדי שיחזור. בגמר הוא מתמודד מול ג'וני לורנס ולאחר מכה לראשו הוא מנצח, לאכזבתו של כריס וזוכה בגביע.

בסרט השני דניאל חוזר למיאגי לאחר שאלי הרסה את מכוניתו ועזבה אותו לטוב בחור מאוניברסיטת קליפורניה ואמו נסעה לקיץ לפרסנו והוא מחליט לבלות עם מיאגי וליסוע איתו לאוקינאווה, האזור ממנו הגיע מיאגי כדי לבקר את אביו הגוסס. עם זאת הם פוגשים בכניסה לכפר את סאטו טוגוצ'י - יריבו של מיאגי על חברה שיצא איתה לפני שנים. דניאל מסתבך עם אחיינו ותלמידו, צ'וזן טוגוצ'י שרימה את התושבים במשקולת מזויפת, אותה דניאל חושף והוא גם מכיר את הנערה קומיקו שמלמדת את דניאל לרקוד ויוצאת איתו. עם זאת ביציאתם הם פוגשים בצ'וזן וחביריו והם דוחקים בדניאל להמר על ניפוץ לוחות קרח במכה אחת - פעולה מסוכנת וכואבת. מיאגי מגיע ומתפלל שדניאל יצליח לשבור את הלוחות והוא מצליח אך צ'וזן רוצה את הכסף שלו בחזרה. לאחר פטירת אביו של מיאגי סאטו וצ'וזן מנסים לפרק את ביתו של מיאגי אך הוא מונע מהם זאת ובמקום זה סאטו מציע דו-קרב קטלני בין שניהם.

לאחר שמיאגי מציל את סאטו מנפילת גג באמצע סערה היחס שלו כלפיו משתנה וסאטו מתנער מאחיינו שלא ניסה לעזור. צ'וזן עוזב בכעס ובאמצע פסטיבל שערכו התושבים עם דניאל וקומיקו צ'וזן מגיע וחוטף אותה כדי להילחם לחיים ולמוות מול דניאל. דניאל חסר הברירה מגיע לרחבה ונלחם מולו. שניהם נפגעים ונחלשים כשדניאל כמעט מפסיד אך אז מיאגי, סאטו וכל התושבים מגלגלים תופי יד בתנועה מיוחדת. דניאל מחקה את התנועה ומביס את צ'וזן אך במקום להרוג אותו צובט אותו באף והוא מתעלף.

בסרט השלישי דניאל ומיאגי חוזרים לקליפורניה וכריס הממורמר לאחר שארגון "קוברה קאי" ננטש מתקשר לחברו, טרי סילבר ומבקש שיעזור לו לנקום במיאגי ודניאל. סילבר מציע למייק בארנס, אלוף עולמי בקראטה חצי מרווחיו בתמורה להתחרות מול דניאל ופגיעה קשה בו במהלכה. לצורך כך הוא נפגש עם דניאל ומיאגי, מבשר להם שכריס נפטר ומגנה את התנהלותו כדי לקנות את אמונם וגם נותן לדניאל ספר על אומנויות.

דניאל קונה מכספו מבנה בו הוא ומיאגי מגדלים עצי בונסאי ובדרך הוא מכיר את שכנתם, ג'סיקה אנדרוס, המייצרת כדים ודניאל מקבל ממנה מספר כדים וכך מתקרבים. ברחת הפעמים שלהם בחנות הם נתקלים במייק בארנס הכופה על דניאל להתחרות (כמנצח התחרות הקודמת) בטורניר גם השנה, אף שמיאגי וגם דניאל לא מתלהבים מכך. לאחר שמייק מאיים על אחד הבונסאים של מיאגי, דניאל נכנע וחותם על טופס לתחרות. עם זאת מיאגי לא עוזר לאמן אותו ודניאל מתפתה להתאמן אצל סילבר המלמד אותו להכות ללא רחמים, דבר הנגרם באיבוד שליטה של דניאל על בחור שיכור במסיבה. דניאל מחליט לעזוב את קוברה קאי אך טרי סילבר מודיע לו שזה יעלה לו ביוקר ואז מייק מגיע לתקוף אותו כשגם כריס מופיע. מיאגי שעקב אחריו מציל אותו מהם ומודיע לו שיאמן אותו מעכשיו. בטורניר מייק מגיע לגמר מול דניאל ומכה אותו קשה, כשמאבד נקודה לא חוקית אך זוכה מחדש בעוד נקודה וכך לחלופין, תוך שהוא מכה את רגלו באכזריות. בסיבוב האחרון דניאל נכנס לריכוז ומביס את מייק המבואס.

בין הסרט השליש לסדרה קוברה קאי שחלה כעבור 34 שנה מהסרט הראשון ודניאל נשוי לאמנדרה עם שני ילדים: סמנתה ואנטוני. הוא סוכן רכב מצליח מאוד החי את החיים העדשירים עליהם חלם כילד, דבר המתסכל את יריבו העיקרי, ג'וני לורנס שלא מצליח כמוהו. ג'וני נתקל בסוכנות הרכב, לאחר שחברות של בתו פוגעות במכוניתו והוא מתחייב לתת לו רכב חלופי מוצלח. בהמשך ג'וני משחית שלט שלו וג'וני חושד ביריבו העסקי, טום קול אך מתברר לו שהוא לא קשור לכך והוא חושב שהפרסום של דניאל כאומן קראטה הוא למטרות שיווק בלבד, כך שדניאל מוכיח לו את טעותו בבעיטה סיבובית בכוסו. בהמשך דניאל מחנה לצד אתר קניות ומגלה שג'וני פתח מחדש את המועדון "קוברה קאי", בו התחרה ג'וני בילדותו. דניאל שמפחד מתחיית המקום שגרם לו לסבל בילדותו, מנסה לבלום את צעדי המועדון שג'וני הקים בניסיון לקנות את המבנה ובשיטות משפטיות אך ג'וני מבטיח שהוא לא ילך בשיטות של כריס (שנחשב למת) וארגון התחרות מסכים שה"קוברה קאי" יתחרו בטורנירים הארציים.

כדי לתת משקל נגד דניאל פותח מועדון קטן בשם "מיאגי דו" המבוסס על שיטותיו של מר מיאגי שנפטר כבר. למועדון נכנס בנו המסוכסך של ג'וני, רובי קיין מבלי לגלות לדניאל על עברו וגם בתו סאם. לבסוף ג'וני מגלה שדניאל הוא המאמן של רובי ומתעצבן עליו ודניאל מסלק את רובי. להפתעת כולם בטורניר הגדול בו קוברה קאי מנצחים מגיע רובי מטעם "מיאגי דו" והוא נפצע מתקלות חבורת קוברה קאי ולבסוף מפסיד. לאחר מכן דניאל ניגש אליו ומתנצל ואומר לו שהוא לא אשם במי שהוא ושהוא יחזור לאמן אותו.

בעונה שנייה מתברר שכריס לא מת והוא חוזר למועדון הישן שלו לצד ג'וני, מה שמלחיץ את דניאל. הוא מאבד את זמנו בעבודה בלימודי קראטה ופרסומים מתחרים מול "קוברה קאי" אך לא מצליח מולם, תוך שהצלחתו בעסקים מידרדרת. לאחר שסאם ורובי מחלצים את דמיטרי מ"הוק" (נץ), חבר בקוברה קאי הוא מחליט ללמד את החבורה לקח והורס את רוב ביתו ומועדונו של דניאל שמתעצבן ומבקש מג'וני לגלות את האשם בכך. ג'וני לא מוצא את האשם וכריס מופיע אצלו בחצר ואומר שהם בדרך למלחמה בין המחנות. דניאל מתעצבן מכך וג'וני מסלק את כריס מהארגון.

כשמיגל חוזר לסאם עם מדליה של מיאגי ונותן אותה לרובי, רובי לא מגלה לה את האמת ובהמשך היא משתכרת במסיבה ורובי מחליט ללכת לבית אביו הקרוב להרגיע אותה. דניאל עולה על מיקומה ומתחיל מכות עם ג'וני עד שהוא רואה את סאם ואז נוטש את רובי ואביו. בתחילת הלימודים סאם נפגעת מקטטה עם טורי בעוד מיגל נפגע באורח אנוש. אשתו של דניאל מבקשת ממנו לעצור את הובלת הארגון ודניאל פורש מה"מיאגי דו".

בעונה השלישית דניאל מפרק את המועדון שלו ומתמודד עם עזיבת לקוחות רבים את סוכנותו עקב הנחה שהוא מתנהל בבריונות. כדי להציל את החברה הוא מנסה ליצור קשר עם החברה היפנית "דויונה" שחתמה הסכם עם יריבו, טום קול. הוא נוסע לאוקינואה ושם נפגש עם קומיקו וגם עם יריבו לשעבר, צ'וזן טוגוצ'י שהפך לאדם טוב המאמן אותו בקראטה. דניאל חוזר ומנסה לעזור לבתו ולחברי "מיאגי דו" שמותקפים בידי חברי קוברה קאי. הוא משתף פעולה עם ג'וני ושניהם פוגשים בידידתם מהתיכון, אלי מילס המייעצת להם לשלב כוחות כדי להביס את כריס. בסוף העונה שניהם משלבים כוחות ומצרפים את שני הארגונים יחדיו.

בעונה הרביעית דניאל מנסה לאחד פעולה עם ג'וני כששני הארגונים מתאמנים בחצר ביתו, אך הם מבינים שיצטרכו להפריד כוחות כדי לא לבלבל את התלמידים. סאם מנסה לגרום לאביה לראות צדדים חיוביים בארגון "ניבי העיט", אך לא מצליחה. דניאל מאמן את מיגל, מה שמעלה את החשש של ג'וני מהקירבה ביניהם, נוסף לכך שדניאל מתקן למשפחת דיאז את המכונית. דניאל גם מאבד את סאם, לאחר שמנסה להרחיק אותה מג'וני אך יחד עם אשתו, מאפשר לטורי להיכנס לביתם כדי להתיישר. בטורניר הוא משתף פעולה עם ג'וני כדי לנצח את "קוברה קאי" אך לבסוף סאם מפסידה לטורי וקוברה קאי מנצחת. לאחר מכן הוא נאלץ להפסיק להורות קראטה והוא פונה לעצה על קברו של מיאגי, שם הוא מוצא את צ'וזן.

בעונה החמישית דניאל מנסה להפיל את סילבר לאחר שהאחרון מנסה לפגוע בארגונים המתחרים לו. לשם כך הוא מחליט להזמין את צ'וזן, בעבר יריבו כדי להתאמן יחדיו וכן מגיע לחנותו של מייק בארנס, אמן קראטה שסילבר שידל בעבר נגדו. עם זאת מתברר לו שמייק השתנה ועזב את דרכי הארגון והוא מסייע לדניאל לחפש את העורך דין המושחת של הארגון. ואולם סילבר עולה על התרמית בזמן ומחליט לשרוף את חנותו של מייק ולהרוס כנס מנהלים של הזוג לרוסו, תוך שהוא קונה את עציו המושקעים של דניאל כדי לגרוס אותם. כשדניאל פוגע בו ומוצג כהזוי שהורס את הטקב, מה שגורם לאמנדה לעזוב אותו עם הילדים ולחזור לאמה באוהיו. דניאל נשאר לבדוו ומחפש עזרה מג'וני ויחד עם צ'וזן מחפשים מידע מפליל נגד סילבר. הם מצליחים לאתר את "סטינגריי" שמקבל רכב מפתיע של אחראי "קוברה קאי" - מתנה מסילבר ולאחר מחקר דניאל שובר לו בטעות את המכשיר. הוא מגיע להתנצל כדי לחשוף את סילבר אך סילבר מגיע לדירה ובמלחמה פוצע את דניאל קשות ומודיע לו שהוא עומד להיפגע הרבה. אז דניאל מחליט לפרוש אך משפחתו וחבריו לרבות אמנדה מדרבנים אותו שיחזור להנהיג את הארגון. יחד הם עולים על תוכניתו של סילבר להעלות את קוברה קאי לטורניר העולמי של הקראטה ויחד הם מתחרים מול סילבר ומצליחים לעלות גם הם לטורניר. דניאל וג'וני לצד צ'וזן חוגגים עם משפחותיהם מאוחר בלימוזינה אך היא נחטפת בידי מייק השיכור. הוא כמעט פוגע בהם מכעס על שריפת חנותו אך מתברר לו שזה אשמת סילבר והוא מחליט עם חבריו לנסוע לנקום בו בביתו. דניאל מתנגד לנסוע איתם והולך רגלית, רק כדי להימצא בידי סטינגריי ומשפחתו המובילים אותו למטה "קוברה קאי", שם מצליחים הבחורים להוכיח בערוץ היוטיוב על השוחד של סילבר. סילבר אז מגיע לעימות אחרון מול דניאל אך דניאל מתמלא כוחות ומצליח להפיל אותו, מה שגורם לחבריו לעזוב את הארגון ולבסוף סילבר נעצר.

### מר מיאגי
[ממוזער|230px|[נוריוקי מוריטה המשחק את מר מיאגי.]]

מר נריושי מיאגי (מגולם בידי נוריוקי מוריטה ובידי הפעלולן פומיו דמורה) הוא הגיבור השני של סרטי קראטה קיד והמאמן הקרוב של דניאל לרוסו. במקור הוא מאוקינאווה, נצר לשושלת של מדריכי קראטה מומחים והוא ברח מביתו לאחר שהפר אירוסין בין חברו סאטו, לבין יוקי והמסורת דורשת משניהם להילחם עליה עד מוות. במקום זה מיאגי ברח לאמריקה והתגורר תחילה בהוואי שם התחתן והתחנך באוניברסיטת קליפורניה אך עם תחילת מלחמת העולם השנייה הוא ואשתו נכלאו במחנה מאנזנר, בו אשתו ובנה הפעוט נפטרו, כנראה ממחלה ותנאים ירודים במחנה. ואולם מיאגי הצטרף לצבא כחלק מרגימנט הרגלים ה-442 וזכה במדליית כבוד. בזמן זה גם לימד את מפקדו, סגן ג'ק פירס אומנות קראטה והוא לימד את נכדתו, ג'ולי.

מיאגי עבר לגור לבדו בלוס אנג'לס ועבד כאיש תחזוקה במבנה אליו עבר דניאל לרוסו ואמו בתחילת הסרט הראשון. מיאגי שם לב שדניאל נפגע בעינו מג'וני ושהוא מנסה ללמוד לחימה מול המסך. הוא עוקב אחריו בהחבא ומגלה שהוא זרק לפח את אופניו שנשברו לאחר היתקלות עם ג'וני והבריונים שסביבו. מיאגי מתקן בלי לגלות לדניאל את אופניו ומחזיר אותם. בהמשך דניאל מסתבך עם הבריונים של ג'וני ולאחר שנפגע קשה, מר מיאגי מכה אותם ומציל אותו וכן מרפא את פצעיו. הוא אומר לו שילכו יחדיו להתלונן למאמן ג'ון כריס על תלמידיו ויחד הם מסכימים שחבריו של ג'וני יעזבו את דניאל בתמורה להתמודדותו בטורניר של העמק. לשם כך מיאגי מאמן את דניאל אך למעשה נותן לו מטלות עבודה כמו צביעת גדרות ושיוף רצפות, תוך שהוא בודק היטב את תנועותיו. לבסוף דניאל מתעצבן ומוותר, אך מיאגי מציג לו שהאימונים מכשירים את איבריו ללחימה מוצלחת. דניאל משתפר ומתיידד עם מיאגי. בתחרות דניאל מצליח לעלות לשלבים הגבוהים אך נפגע קשה ברגלו ומיאגי מרפא את רגלו ואומר לו להתרכז היטב, כך שהוא גובר על ג'וני לורנס בבעיטה לראשו ומנצח.

בסרט השני מיאגי לאחר התחרות רואה שכריס מאבד עצבים על ג'וני לורנס על כך שסיים מקום שני ומתחיל לחנוק אותו. מיאגי מתערב וכריס מודיע לו שהוא יחטוף אחריו אך מיאגי לא מרפה ומציל את ג'וני. כריס הזועם מנסה להכות אותו אך מיאגי נמלט וכריס נותן אגרופים לחלון מכונית ומדמם. אז מיאגי תופס אותו ומאיים עליו שלא ירחם עליו, רק שהוא צובט את אפו בהפתעה וכריס מתעלף.

בהמשך מיאגי מקבל מכתב מאוקינאווה שאביו גוסס והוא מחליט לנסוע לשם. להפתעתו דניאל מחליט להצטרף, אף שמיאגי ניסה להניא אותו מהנסיעה. כשהם מגיעים מיאגי פוגש בסאטו הכועס עוד על האירוסין שמיאגי הפר והוא מעניק למיאגי זמן לפני מות אביו כדי להשלים עניינים לפני קרב ביניהם. מיאגי פוגש גם את יוקי שמתברר שנותרה רווקה כל השנים. כשאביו מת הוא משלב את זרועות סאטו ומיאגי כדי שיתאחדו. סאטו מחכה שמיאגי יתחרה מולו אך מיאגי מסרב והוא ואחיינו, צ'וזן מתחילים להרוס את ביתו של מיאגי ולהרוס את הכפר כדי שיילחמו אחד בשני. ואולם בסערה טרופית עזה מיאגי עוזר לסאטו ומציל את חייו וסאטו מוחל על העלבון ההיסטורי. עם זאת אחיינו המנודה, צ'וזן הורס פסטיבל של הכפר ומאיים על קומיקו כדי שדניאל, איתו הסתכסך, יילחם איתו למוות. לדניאל אין ברירה ושניהם נאבקים ונפצעים קשה אך מיאגי ואחריו סאטו וכל הכפר נותנים לדניאל השראה מתופי יד מסתובבים במהירות כדי שינצח בדו-קרב.

בסרט השלישי מיאגי ודניאל חוזרים לקליפורניה ופוגשים בטרי סילבר, הטוען שהכיר את כריס ושהוא נפטר וכן שהוא הביך את מסורת הקראטה הידועה. כך הוא קונה את אמונם ומתחיל בשקט לאמן את דניאל לטורניר מול מייק בארנס, אלוף אכזרי שקיבל רווחים בתמורה לפגיעה בדניאל בתחרות. דניאל תחילה רוצה להתחרות בטורניר אך מיאגי מוריד אותו מהרעיון ובמקום שניהם פותחים חנות למכירה עצי בונסאי. ואולם מייק סוחט את דניאל לחתום על הצטרפות לתחרות לאכזבתו של מיאגי. מיאגי לא רוצה לאמן את דניאל מאחר שהוא חושב שדניאל מחפש רק הצלחה ופרסום בתחרות ודניאל מתאמן עם סילבר שמאמן אותו בשיטות קשוחות מאוד. מיאגי חושד שמשהו קורה וכשדניאל מחליט לעזוב את סילבר מתברר שהוא עובד עם מייק ועם כריס שנחשב למת. מיאגי מגיע למקום ומביס את שלושתם לפני שהם פוגעים בדניאל ואז הוא מחליט לאמן את דניאל בעצמו. עם זאת בטורניר מייק מצליח להכות חזק את דניאל ברגלו וכמעט מביס אותו. מיאגי מבקש מדניאל מהיכנס לריכוז עצמי וכך דניאל מנצח לבסוף.

מיאגי מופיע גם בסרט הרביעי, בו הוא מבקר בבוסטון את לואיזה פירס, האלמנה של מפקדו ג'ק פירס. בפגישה איתם הוא מגלה את נכדתה היתומה, ג'ולי אך היא לא מתלהבת ממיאגי ועושה הרבה צרות לסבתה ולסביבתה ומיאגי מציע ללואיזה לנוח בביתו בקליפורניה בעוד הוא ינסה לעזור לג'ולי. במשך הזמן הם מתיידדים ומיאגי מגלה לג'ולי שהיא קיבלה אימוני קראטה מסבה שלמד ממנו. לאחר שהיא מושעית מבית הספר על הסתננות בלילה, מיאגי מנצל את הזמן כדי שיבקרו במקדש בודהיסטי, בו הנזירים מלמדים אותה על כבוד ושליטה בחיים והיא מתקרבת אליהם ומזמינה אותם לביתה. בחזרתה מבית הספר היא מגלה שהעקב הפצוע שגידלה נלקח והיא ומיאגי מחלצים אותו, תוך שמיאגי מחזיר לו את יכולת התעופה באמצעות רייקי.

ג'ולי מתקרבת לאריק והם מתנשקים על רציף רכבת אך יריבו של אריק, נד רנדל מנסה לפגוע בהם וג'ולי מפתיעה עם תרגילי הקראטה שלה. אז מופיע הקולונל פול דוגן שמנסה ללמד לקח את אריק ולפגוע בו וג'ולי ומיאגי מתערבים לטובת אריק ומביסים את חייליו. לבסוף אף אחד לא נלחם במיאגי ודוגן צועק שיסיימו איתו, אז מיאגי מכה אותו לרצפה ומסיים את התקרית.

מיאגי לא נראה יותר והוא נפטר בנובמבר 2011, לפני עלילת קוברה קאי, אם כי הוא מופיע בפלשבקים ואמרותיו מופיעות ועוזרות לדניאל. ייתכן שדניאל וג'ולי נפגשו יחדיו בהלוייה שלו.

### ג'וני לורנס
[ממוזער|230px|[ויליאם זבקה המשחק את ג'וני לורנס.]]

ג'וני לורנס (מגולם בידי ויליאם זבקה ובידי אוון ד. סטון כצעיר) הוא אטגוניסט ראשי בסרט "קראטה קיד" אך בהדרגה הופך לאנטי-גיבור בסדרה קוברה קאי.

ג'וני נולד בקליפורניה ואביו נפטר בילדותו, כך שגר עם אמו ואביו החורג, סיד וויינברג שהתעמר בו וזילזל בו. בגיל 12 הוא ביקר לראשונה בארגון של ג'ון כריס, "קוברה קאי", והפך במשך הזמן למומחה לקראטה ולמוביל חבורה שנהגה על פי כללי "ללא רחמים" של כריס.

בתחילת הסרט הראשון ג'וני מגיע על אופנועים לחוף בו אלי מיילס, חברתו לשעבר ומכבה את הרדיו שלה. דניאל, החדש בשכונה מנסה להתערב וג'וני מכה אותו. כשדניאל מנסה להחזיר לו הוא מכה אותו ומכניס לו חבורה בעיניו. במשך רוב הסרט הוא מתעמר בדניאל עם חבריו עד למסיבה בבית ספר, בה דניאל מתנקם בהם ומתיז עם צינור על התחפושות שלהם ואז בורח. הוא נתפס וג'וני עומד להכות אותו קשה כשמיאגי מופיע, מציל את דניאל ומכה את החבורה התוקפנית. כשמיאגי ודניאל מגיעים לדבר עם כריס ג'וני אומר לו שמיאגי תקף אותם ולאחר הסכם בין מיאגי לכריס, דניאל נבחר להתחרות בטורניר העמק, תוך שאסור לג'וני וחבריו לפגוע בו. עם זאת ג'וני מוריד מביטחונו העצמי של דניאל כשהוא מנשק את אלי בניגוד לרצונה ופוגע ביחס בינה לדניאל. בתחרות כריס אומר לבובי בראון להכות את דניאל הפצוע שכמעט מוותר. אך מיאגי מרפא אותו והוא חוזר להתמודד בגמר מול ג'וני ומביס אותו בבעיטה לפרצופו.

בסרט השני ג'וני נראה בתחילה עם גביע הפרס של המקום השני, אך ג'ון הזועם צועק עליו ושובר את הגביע ומתחיל לחנוק את ג'וני ומכה את אלה שמתקרבים. מיאגי מגיע ואומר לו לעזוב את ג'וני וג'ון מאיים עליו. מיאגי מציל את ג'וני ולאחר דו-קרב מול כריס מנצח וצובט את אפו בהתפעה וכריס מתעלף. לאחר מכן ג'וני וחבריו עוזבים את קוברה קאי וגורמים לכריס לאבד את הארגון המצליח שלו.

בקוברה קאי ג'וני נראה לאחר 34 שנים מהסרט הראשון והוא התחתן עם שאנון קינן, ממנה נולד לו רובי, ילד אותו הוא בקושי רואה והוא מתנכר לאביו. הוא מאבד את עבודותיו ונוטה לדיכאון ולשתיית בירות קבועה, תוך שהוא חי בבית של סיד, אביו החורג השנוא.

כשהוא מציל את מיגל, שכנו החדש מבריונים בתרגילי קראטה מיגל מבקש ממנו לאמן אותו ובהמשך ג'וני הממורמר מהצלחת יריבו הגדול, דניאל לרוסו, מחליט להחזיר את הארגון "קוברה קאי" ולאמן את מיגל כשבהמשך מצטרפים בחורים נוספים מכיתתו של מיגל. דניאל מנסה להילחם בהחזרת הארגון ונאבק בג'וני מחדש, תוך שהוא פותח את ארגון הקראטה "מיאגי דו". לארגון זה מצטרף, להפתעת שניהם, רובי קיין המנסה להביך את אביו. כשג'וני מגלה זאת הוא מתעצבן על דניאל ודניאל מחרים את רובי. עם זאת בטורניר הארצי מתברר שרובי הגיש את ה"מיאגי דו" לתחרות נגד קבוצתו של אביו ודניאל מחליט לאמן אותו מחדש, אף שמיגל פוגע בו ומנצח בטורניר. ג'וני מתנצל לבנו על הפציעות שלו אך לא נענה. בסוף העונה הראשונה ג'וני מגלה שכריס בא לברך אותו אך ג'וני ניגש להכות אותו. כריס מפייס אותו ומתנצל על איבוד השליטה וג'וני מתרצה ובהמשך נותן לו להיות מאמן שווה בארגון. חביריו הוותיקים של ג'וני, איתם הוא נפגש עם מחלתו של טומי טוענים שאסור לסמוך על כריס אך ג'וני לא מקשיב להם.

ואולם ג'וני רואה ששיטותיו של כריס קשוחות יחסית ולא מתאימות לדרכיו, כשחלק מהתלמידים הורסים את הבית של דניאל ואת ארגונו וגונבים את מדליית הכבוד של מיאגי. כריס מעודד את זה ואף מופיע בחצר של דניאל ומאיים עליו במלחמה כוללת של שני המחנות. לאחר מכן ג'וני מפטר את כריס מהארגון. במקביל הוא מתחיל לצאת עם אמו של מיגל.

היחסים של ג'וני עם בנו מתקרבים כשסאם משתכרת במסיבה ורובי מתקשר לאביו כדי שימצאו מקום זמני שתתאושש. דניאל מוצא אותם ומתעמת עם ג'וני כשהם הולכים מכות עד שדניאל מוצא את בתו ועוזב איתה, מגלה את רובי מארגונו.

בתחילת הלימודים מתחילה קטטה גדולה המסתיימת במאבק בין מיגל לרובי, בו מיגל מכה את רובי אך עוצר בטרם עת ומתנצל. רובי מנצל את העצירה ומפיל את מיגל מגובה היישר על מעקה, פוצע אותו אנוש. לאחר מכן אמו של מיגל עוזבת את ג'וני וכריס משתלט על הארגון, לאחר שקנה את המקום מהמשכיר וכן את אמונם של התלמידים הצעירים. ג'וני המאוכזב מסמס לאלי מילס ואז זורק את הטלפון. על החול נראה שהיא סימסה בקשת חברות אליו.

בעונה שלוש נראה שג'וני משתכר כדי לשכוח מעברו אך נעצר על קטטה. דניאל פונה אליו כדי ימצאו את רובי אך הם מאבדים את עקבותיו. כשג'וני מגיע לראות את מיגל, מיגל כועס עליו ומאשים אותו במצבו. ג'וני מקבל הצעה מכריס לחזור לקוברה קאי ומסרב לה בכעס, אך מקבל מוטיבציה מכך לעזור למיגל. הוא עוזר למיגל לעמוד על רגליו מחדש, ולמרות הסיכויים הקלושים לכך, מיגל מצליח. אז הוא פותח ארגון קראטה חדש - "ניבי העיט" המורכב ממיגל ומבחורים שנשרו מקוברה קאי. בסוף העונה הוא פוגש את חברתו אלי מילס, בעוד תלמידי הדוג'ו החדש ושל "מיאגי דו" מותקפים בידי חברי קוברה קאי וג'וני ודניאל תוקפים את כריס קשה, עד שהוא מציע שיערכו טורניר מכל דוג'ו. אז הוא מאחד כוחות עם דניאל נגד ארגונו של כריס. עם זאת, בנו רובי מצטרף לקוברה קאי.

בעונה הרביעית ג'וני מתאמן לצד דניאל בחצר ביתו, אך הם מבינים ששני הארגונים רחוקים מכדי להתנהל יחדיו ומחליטים להתפצל. ג'וני מודאג מהיחס של מיגל לדניאל ומשפחת לרוסו, זאת בעוד הוא מתחיל לצאת עם כרמן ומנסה לספר זאת למיגל, מה שמתבצע לבסוף בצורה מפתיעה עבור מיגל. מיגל גם מנסה לשכנע אותו להישאר לצד ה"מיאגי דו", אך הוא מסרב ולאחר דו-קרב בין דניאל לג'וני אל מול קהל התלמידים, החיבור נפסק רשמית וג'וני מאמן את תלמידיו בבסיס נטוש במקום. ביום נשף חגיגי הוא מגיע לאסוף את מיגל לנשף אך מתברר לו מגרושתו שטרי סילבר השאיל לבנם בגדים ומכונית לנשף וג'וני פורץ למבנה ה"קוברה קאי" בניסיון לפגוע בו. אך סילבר אומר לו שהוא בדוג'ו הישן של הארגון וכשג'וני מגיע לשם הוא מוכה בידי טרי שמבקש מכריס שיכה אותו בעצמו, אבל כריס מחליט לשחרר אותו. בתחרות ג'וני מדרבן את מיגל להתחרות ביריביו וגם בחביריו מ"מיאגי דו", אך בדו-קרב מול הוק הוא נפצע בגבו. ג'וני קורא לו להתמודד עם הכאב ולנצח אך מיגל פורש ועוזב. בסיום מתברר שהוא נסע למקסיקו סיטי לחפש את אביו וג'וני נוסע אחריו לעזור לו.

בעונה החמישית ג'וני מחפש לצד רובי את מיגל במקסיקו, אך ללא תכנון ולאחר תקרית עם גלשנים הם מצליחים למצוא את מיגל, ההמום מגילוי אביו. בנסיעה חזור ג'וני רואה ששניהם לא מדברים עקב היריבות המשותפת והוא מנסה להשלים ביניהם, כאשר מתברר לו שהוא עומד להיות אבא לבן נוסף מכרמן. הוא מכוון לקיים קשר בין שניהם אך הם מחליטים ללכת מכות ורק לפני שמיגל מביס את רובי הם נרגעים ואז ג'וני מודיע להם שכרמן בהריון. בנוסף הוא חוזר לגונן על העמק מסילבר, המחליף את כריס והוא מאחד כוחות עם דניאל ועם צ'וזן וכן עם מייק בארנס ואף מעודד את דניאל לחזור לאימונים. יחד עם דניאל הם מבקרים את כריס בכלא ובהמשך מצליחים להכניס את הדוג'ו שלהם לטורניר העולמי של הקראטה לצד קוברה קאי. ג'וני, דניאל וצ'וזן חוגגים עם המשפחות ונהנים בלימוזינה אך היא נחטפת בידי מייק בארנס השיכור וכשהוא מודע לאחריותו של סילבר לשריפת חנותו הוא מתכנן עם ג'וני וצ'וזן להילחם בו בביתו. ואולם סילבר מגיע מוכן עם הסנסאי הקשוחים שלו המנסים להרוג את החבורה. ג'וני מובס וסילבר מורה לחסל אותו ועוזב. אנשיו מכים אותו ללא רחם וכמעט הורגים אותו אך צילום אולטרסאונד של תינוקו מכניס בו רוח והוא מצליח להכות את חסידיו של סילבר וגם בעזרתו של מייק. אז הוא מצליח להגיע למטה קוברה קאי, שם סילבר הובס בידי דניאל ונעצר בידי המשטרה.

### ג'ון כריס
[ממוזער|230px|[מרטין קוב המשחק את ג'ון כריס.]]

ג'ון כריס (מגולם בידי מרטין קוב ובידי בארט קרנהאן כצעיר) הוא האטגוניסט הראשי של סרטי קראטה קיד ואנאטגוניסט גדול בסדרה קוברה קאי. במקור התפקיד הוצע לצ'אק נוריס שדחה את התפקיד כדי לא לפגוע בתדמית לימודי הקראטה. למעשה הבמאי ג'ון ג. אבילדסן ונוריס הפריכו זאת, אף שנוריס טען שהיה מסרב לתפקיד מאותה סיבה.

קריס הוא גיבור מלחמת ווייטנאם בה קיבל מדליות על אומץ והציל את חייו של טרי סילבר, כשבעונה שלוש של הסדרה הוא מציל את סילבר מהתמודדות מול קפטן טרנר הקשוח והאכזרי, אותו הפיל לתוך בור נחשים למוות (עקב שהסתיר ממנו את מותה של חברתו עד לדו-קרב ביניהם). הוא פיתח שנאה כלפי אסייתים ומהגרים ולאחר המלחמה פתח את ארגון הקראטה "קוברה קאי" עם תרגול מתלמידיו שלא לרחם על יריביהם בשום מצב. בשלב מסוים ג'וני לורנס מתחיל להתלמד אצלו ומתמחה בקראטה בהדרגה וכן מוצא בארגון חברים.

בסרט הראשון ג'וני וחבריו פוגעים בדניאל במסיבה ומכים אותו ללא רחמים, אך אז מר מיאגי מכה אותם ומציל את דניאל. לאחר מכן מיאגי ודניאל מגיעים להתלונן על התנהלותם אך כריס מצדיק אותם. מיאגי מציע שדניאל יתחרה בטורניר הארצי ובתמורה לא יפגעו בו וכריס מסכים לכך. בטורניר כריס מורה לבובי בראון לגרוף את רגלו של דניאל כדי שייפצע והוא עושה זאת, אף שהוא נפסל מהמירוץ. למרות זאת דניאל מתרפא בידי מיאגי ומנצח את ג'וני לורנס בגמר לאכזבתו של כריס. כריס מתפוצץ מעצבים, שובר את הגביע למספר שתיים של ג'וני ומתחיל לחנוק אותו כשהוא הודף את חבריו של ג'וני. עם זאת מיאגי אומר לו לעזוב את ג'וני וכשמסורב מציל את ג'וני. כריס הזועם מנסה להכות את מיאגי אך מפספס ונותן אגרופים מדממים לשמשת מכוניות. מיאגי תופס אותו ומאיים שיכה אותו ללא רחמים אך למעשה רק צובט באפו וכריס מתעלף. לאחר מכן התלמידים שלו נוטשים והארגון נסגר.

בסרט השלישי כריס מגיע לבקר את טרי סילבר שמארגן לו חופשה לטהיטי תוך שהוא יארגן עבורו נקמה בדניאל ומיאגי. סילבר מודיע שכריס נפטר ושהוא הביש את הארגון כדי לרכוש את אמונם של דניאל ומיאגי. הוא רוכש את מייק בארנס המיומן והאכזרי כדי לפגוע בדניאל בטורניר הארצי ומייק כופה על דניאל להתחרות בטורניר.

דניאל מתאמן אצל סילבר לאחר שמיאגי לא מעוניין לאמן אותו אך שיטותיו הכוחניות גורמות לדניאל לאבד שליטה והוא מודיע לסילבר שהוא עוזב, אך אז מייק וכריס מופיעים ומייק מתחיל להכות את דניאל. מיאגי מגיע ומציל אותו, תוך שהוא מביס את שלושתם. בטורניר הגדול מייק פוגע קשה בדניאל אך לאחר שהוא מתרכז היטב הוא מנצח והורס לכריס את תוכניתו. בנוסף ההתאחדות מחרימה את ארגון "קוברה קאי" לצמיתות.

בסדרה קוברה קאי כעבור 34 שנים, כריס נחשב למת וג'וני מחליט לחדש את הארגון "קוברה קאי" בדרכו שלו וגם מתמודד לתחרות הארצית בה מיגל מנצח. לאחר שג'וני חוזר למבנה ששכר לכך הוא מגלה שכריס חי והגיע לשבח אותו. ג'וני זועם לעברו אך לא פוגע בו קשה וכריס מתנצל על היחס שלו ואף מתקן את הגביע שהוא שבר לג'וני.

כשהוא רואה שהוא גר במקלט לחסרי בית וחסר עבודה ג'וני מעניק לכריס אפשרות לחזור לאמן לצידו את הארגון, למרות אזהרת חבריו הוותיקים שכריס לא אמין. כשכריס הופך למאמן הוא מקשיח את השיטות לתלמידיו ומאמן אותם להילחם זה בזה בתור תרגיל. הוא גם מעלים עין מכך ש"הוק" הורס את ביתו וארגונו של דניאל, "מיאגי דו" ובהמשך מופיע בחצרו של דניאל ומאיים במלחמה כוללת בין המחנות. ג'וני מחליט לסלק את כריס מה"קוברה קאי" אך לאחר שמיגל נפגע קשה לאחר שהפגין רחמים לרובי, כריס רוכש את הארגון תוך שהוא קונה אותו מהבעלים וכן קונה את אמונם של רוב התלמידים, הסבורים שג'וני גרם למיגל להיפגע. ג'וני מוותר על הארגון וכריס מחזיר את הארגון לכללי ה"ללא רחמים" הישנים.

בעונה שלוש כריס מלמד את הבחורים לתקוף בחוזקה ומעיף את הבחורים שנחשבים בעיניו ל"רכים" מדי. לאחר קטטה בקניון בה נשברה לדמיטרי היד, אמנדה לרוסו מגיעה למועדון שלו וסוטרת לו והוא מנצל זאת כדי לתבוע אותה. בהמשך הוא מבקש מג'וני לחזור אליו ונכשל אך מקבל את בנו, רובי. בסיום העונה הוא מורה לחברי קוברה קאי לתקוף את המועדונים של דניאל וג'וני ושניהם מגיעים ונלחמים איתו קשה. כדי לעצור אותם הוא מציע לערוך טורניר כללי של בחורי המועדונים השונים כדי לקבוע מי יישאר בעמק.

בעונה הרביעית כריס מבקש את עזרתו של סילבר באימון ה"קוברה קאי", אך בתחילה הוא מסרב לו בטענה שהוא במקום אחר אך בהמשך הוא מגיע לארגון. כריס גם ממנה את רובי לנותן שיעור לתלמידים, אף שהוא צעיר וחסר ניסיון. לאחר שאמנדה נכנסת למסעדה בה טורי עובדת ולבסוף מפוטרת, הוא מבקש ממנה להיזהר מקרבה לתלמידיו. בהמשך כריס מתחיל לזהות סימני מרידה מסילבר ואף מזהיר אותו שלא "ידרוך על מוקש שיתפוצץ". סילבר מנסה לפצות על כך בהבאתו של ג'וני לדוג'ו הראשון שלהם, אך כריס מתנגד למעשה זה. כריס מתנצל בפני ג'וני על כך אך ללא הועיל ובתחרות הוא עוזר לטורי לנצח ולהעלות את "קוברה קאי" לניצחון כולל בטורניר. אז מתברר לו שסילבר מורד בו ומפליל אותו בפגיעה ב"סטיגריי", אותה לא ביצע מה שהופך את סילבר למנהיג ה"קוברה קאי". לפני שנעצר כריס נשבע לנקום בו.

הוא מופיע כלוא בעונה החמישית בעודו מנסה להתחפש לבחור זקן תמים המסתדר עם העבריינים שסביבו ובראשם גבריאל, כדי לעבוד על פסיכולוגית הכלא אך ניסיונו כושל. הוא נפגש בביקורי כלא עם טורי המבקשת ממנו לעזוב את הארגון או להפיל את סילבר אך לבסוף הוא מורה שאין לו דרך. הוא גם שולח לדניאל מכתב המציג את תמונתו לצד סטינגריי, אך דניאל לא מבין את הרמז וכשהוא וג'וני מגיעים לדבר איתו הוא מסרב לדבר עם דניאל. בהמשך השניים מסכימים לתת לו עורך דין בתמורה למידע, אך מסתבר שעבדו עליו. לבסוף כשהוא חוזר לעברו הוא הופך לבריון גאה השולט בעברייני הכלא וגבריאל עוזר לו לביים את מותו, תוך דקירת ג'לי במקום את עצמו. כריס נופל ומובא לניתוח אך לאחר שהבודקים מזהים את הג'לי הוא תוקף אותם, לוקח חלוק רופא ובורח, מבלי להיות מודע שסילבר נעצר על תקיפתו של סטינגריי.

### אלי מיילס/שוורבר
[ממוזער|230px|[אליזבת שו המשחקת את אלי מיילס/שוורבר.]]

אלי מיילס או שוורבר (מגולמת בידי אליזבת שו) היא דמות ראשית בסרט הראשון, היחיד בו היא שיחקה.

היא נולדה בקליפורניה למשפחה עשירה והייתה מעודדת מצטיינת ומצליחה. היא הייתה בחברות עם ג'וני לורנס אך הם נפרדו בשלב מסוים לפני הסרט הראשון.

בסרט דניאל לרוסו פוגש בה על החוף לצד חברותיה, בעוד השכנים המקומיים מייעצים לו לא לגשת אליה כי היא מ"העשירים". דניאל לא מקשיב להם ומדגים לאלי כדרור של כדורגל אך אז חבורת אופנוענים ובראם ג'וני מגיעה לחוף ומציקה לאלי. דניאל מנסה לעזור לה אך ג'וני חובט בו לארץ וכשדניאל מנסה להחזיר לו ג'וני מכניס לו פנס בעין בעוד הוא מונע מאלי להתערב.

בבית ספר דניאל ואלי נפגשים שוב ושם אלי מגלה לדניאל שהיא נפרדה לפני זמן קצר מג'וני ומייעצת לו שלא יוותר לבריונות שלו. הם מחליטים לצאת אף על פי שהוריה לא מתלהבים ממצבה הכלכלי של משפחתו של דניאל. הם יוצאים למסעדה ומתנשקים ודניאל מחליט לפגוש את הוריה בארוחה בקאנטרי קלאב, אך להפתעתו בהגעה הוא רואה את ג'וני מתקרב אליה ומנשק אותה. הדבר נעשה בניגוד לרצונה והיא הכתה את ג'וני חזרה, אך דניאל נפגע מכך וחושד שאלי בגדה בו בשל מצבו הכלכלי הירוד. כשהוא אומר לה את זה והיא נפגעת, אך חברותיה מספרות לו מה באמת קרה, הוא מתנצל והם חוברים שוב, נוסעים במכונית היקרה של מר מיאגי. אלי מעודדת את דניאל בטורניר מול "קוברה קאי", כשהיא יושבת בתור "המתרגמת" של מיאגי והיא קוראת לדניאל בשמחה ומחבקת אותו כשהוא מנצח.

בסרט השני מתברר שהיא עזבה את דניאל לטובת כדורגלן מאוניברסיטת קליפורניה וגם שברה את הפגוש של האוטו החדש. דניאל המום ממה שעשתה ומזה שהיא שיקרה לו אך נוטש אותה ונוסע עם מיאגי לאוקינאווה, שם הוא בקשר עם קומיקו.

היא לא מופיעה בסדרה קוברה קאי אך מוזכרת בקשר שג'וני חשב עליה, ממנו התחילה היריבות שלו עם דניאל. באחד הפרקים דניאל וג'וני מיישבים הדורים בפאב ומחפשים את אלי, הם מגלים שהיא מנתחת ילדים בדנוור הנשואה לאונקולוג גרגורי שוורבר כששניהם מסכימים שהוא "גבר יפה".

בעוד דניאל נטש אותה סופית, ג'וני מעלעל בפייסבוק שלה ובטעות שולח לה הודעה. לאחר שמיגל מתאשפז והוא מאבד את ארגונו לכריס הוא משליך בכעס את הטלפון שלו לחול, אך מתברר שאלי שלחה לו בקשת חברות.

אלי חוזרת בעונה שלוש ומחליטה להיפגש עם ג'וני ולדבר על חייהם. במהלך הפגישה מתברר שיש לה שני ילדים אך היא בדרך לגירושין, מה שמשמח את ג'וני. הוא קובע איתה פגישה במסיבה ושם היא פוגשת בדניאל ואשתו לצד ג'וני. לאחר שהיא שומעת הקנטות משני הבחורים היא מראה להם ששניהם מאוד דומים ועוזרת להם להתארגן יחד נגד ה"קוברה קאי" של כריס.

### צ'וזן טוגוצ'י
**צ'וזן טוגוצ'י** (מגולם בידי יוג'י אוקומוטו בבגרות ובידי שיגי אוטשו בצעירותו): הוא האנטאגוניסט הראשי של הסרט השני והוא אחיינו של סאטו, יריבו של מיאגי. הוא מפתח במהירות טינה כלפי דניאל ומוצג כיריבו האישי בסדרה, כשהוא מיומן בהרבה מדניאל בקראטה.

הוא נראה לראשונה כנהג באוקינואה המסיע את מיסטר מיאגי ודניאל לאביו של מיסטר מיאגי, אלא שהוא עושה פנייה לתוך מחסן צדדי ממנו יוצא סאטו הכועס עוד על מיאגי והוא מודיע שלאחר שיפגוש את אביו יקיימו את הדו-קרב ביניהם. בינתיים צ'וזן הזחוח עובד על בני הכפר ודניאל חושף בטעות אבן שש על המשקולת כדי לרמות את החקלאים, דבר הגורר את צ'וזן לשנוא אותו אישית. הוא מופיע בכפר כשדניאל צמוד לקומיקו ובועט בו לחזה, מאיים עליו. בהמשך הוא כופה על דניאל להמר שידפוק 6 לוחות קרח, פעולה כואבת מאוד. מיאגי מתפלל שהוא יצליח ודניאל עושה את זה ולוקח את הכסף אך צ'וזן רודף אחריו להוט אחרי הכסף ש"שייך לו". הוא לוקח לדניאל את הכסף אך דניאל מערים עליו, חוטף את הכסף ומסתלק עם קומיקו למכוניתו.

צ'וזן נראה מתחיל להרוס את ביתו של מיאגי באי (ששימש לאביו לפניו) בידי אתים כשמיאגי מגיע. הוא מצליח להכות במיאגי בקלשון - הדמות היחידה בסרטים שהצליחה בכך, אך אז מיאגי משתלט על הקלשון וזורק אותו וצ'וזן עוזב מיד. במהלך סופה עזה כשדודו נלכד בתוך ביתו, דניאל ומיאגי מגיעים לעזור לסאטו בעוד הוא בורח. כשהחבורה מגיעה למקלט סאטו מבקש מאחיינו להציל עם דניאל ילדים שנתקעו על עמוד גבוה והוא מסרב. דניאל מחלץ אותם לבד וסאטו מנדה את צ'וזן מכל עסקיו ומסיים את היריבות עם מיאגי.

עם זאת בפסטיבל גדול בו קומיקו רוקדת לקהל, צ'וזן מתנפל עליה מאחורה בתמורה לדו-קרב עד המוות מול דניאל שהביך אותו. לדניאל אין ברירה אלא לטפס לרחבה המוקפת מים ושם הם נאבקים ונפצעים בהתאם. מיאגי לצד סאטו ותושבי הכפר מנענעים תופי יד במהירות כדי לתת לדניאל ריכוז שיוכל להביס את יריבו ולבסוף דניאל מאיים שיהרוג את צ'וזן אך רק צובט לו את האף והוא צונח לקרקע, בדומה לדו-קרב בין מיאגי לג'ון כריס מתחילת הסרט.

הוא מופיע כעבור שנים רבות בעונה שלוש, לאחר שהוזמן בידי קומיקו לפגישה עם דניאל. דניאל בהתחלה חושש ממנו אך מתברר שצ'וזן השתנה לאדם טוב בעקבות דודו וירש ממנו את דירתו, אף שכמו קומיקו לא התחתן מעולם. הוא ירש גם את ביתו של מיאגי ומועדונו וכן מגילות נדירות חשובות. צ'וזן מלמד את דניאל להילחם בקאטה ומסביר לו שלעיתים התקפה גם נחשבת להתגוננות. לבסוף הוא מכניע אותו וכמעט פוגע בו, אך למעשה צובט את אפו באותה צורה שבה דניאל צבט את שלו בסרט. לבסוף הוא מתנצל על התנהלותו הצעירה לדניאל וחוזר למועדון האימונים שלו.

צ'וזן מופיע גם בסוף העונה הרביעית בעוד דניאל מדבר עם צ'וזן סמוך לקברו של מר מיאגי, ומסכים להפיל את ארגון קוברה קאי ההרסני.

בעונה החמישית צ'וזן משתף פעולה עם דניאל ומתגורר בביתו, מה שמקשה מעט על אמנדה. הוא מנסה להסתנן לארגונו של סילבר בתור סנסאי ויחדיו הם שותים בביתו של סילבר ומדברים על מטרותיו לקראטה. ואולם סילבר חושד בו ומוביל את אנשיו להביס אותו, כשהם נכשלים והוא מתרה בסילבר מלהתקרב למשפחת לרוסו. צ'וזן גם פוגש את מייק בארנס אך מבלי להבין שהוא עזב את דרכי קוברה קאי והפך להגון הוא מחליט בטעות לתקוף אותו ואת אנשיו בחנות. הוא מאמן לצד ג'וני ודניאל את "מיאגי דו" ומורה לתלמידים איך לגונן על ביצים תוך עמידה יחדיו. בהמשך הוא מתוודה בפני ג'וני על אהבתו לקומיקו, למרות אירועי הסרט בהם ניסה לאיים עליה בסכין מה שגרם לו בושה. ועדיין הוא אוזר אומץ ומחליט להיפגש איתה. ואולם בעודם על לימוזינה בחגיגה היא נחטפת בידי מייק המורה להם לנקום בסילבר ששרף את חנותו וצ'וזן עם ג'וני ומייק מגיעים לביתו, שם הם נתקלים באנשיו. צ'וזן נלחם נגד רובם בהצלחה, אף שהייתה מורכבת ומתמודד ישירות מול סילבר השולף חרב כדי לשסף אותו. צ'וזן נלחם בו אך נפצע קשה בבריכה בגבו ובזרועותיו ומדמם חסר הכרה, כשסילבר עוזב ומודיע שהוא מת. עם זאת לאחר מעצרו של סילבר מתברר שצ'וזן שרד וטוען שנפצע שטחית.צ'וזן הוא חמוד מאוד.

### טרנס (טרי) סילבר
**טרנס (טרי) סילבר** (מגולם בידי תומאס איאן גריפית): הוא האנטגוניסט הגדול של הסרט השלישי, לצידו של ג'ון כריס.

סילבר הוא מכר וותיק של כריס מאחר ששניהם שירתו יחד במלחמת וייטנאם, כאשר כונה בתחילה "ענף" עקב מבנהו הרזה. הוא לצד בחור שכונה "קוקו" וכריס נלחמו יחד לצד הקפטן הקשוח טרנר. בעוד אנשי הווייטקונג בחרו בו ובקפטן להילחם עד המוות מעל בורות נחשים, אך כריס התנדב להציל אותו, דבר על כך טרי מחפש לגמול לו טובה. הוא איש עשיר ומושחת בעל חברת עסקים גדולה לפינוי פסולת רעילה בשם "DynaTox Industries". עם זאת סילבר השתמש בחברה כדי לשפוך פסולת באתרים רגישים שונים. בנוסף הוא אומן קראטה מומחה ואכזרי בשיטתו בדומה לכריס.

כריס פונה בתחילת הסרט השלישי לסילבר לבקש עזרה מאחר שהוא נאלץ לסגור את הארגון "קוברה קאי" לאחר שתלמידיו עזבו אחרי ההפסד בשנה שחלפה. סילבר אומר לו שייסע לנוח בטהיטי בעוד הוא ינקום במיאגי ודניאל. לשם כך הוא שוכר את אומן הלחימה האכזרי מייק בארנס ומעודד אותו להתחרות באגרסיביות ואלימות בטורניר מול דניאל.

סילבר מציג את עצמו למיאגי ודניאל כחברו של כריס ומודיע להם שהוא נפטר וששיטת הלחימה שלו הבישה את לימודי הקראטה, אם כי טוען שהיה לוחם טוב בווייטנאם שהציל את חייו. הוא גם לומד על עברו הצבאי של מיאגי וניכר שהוא מזלזל ביפנים שלחמו לצד אמריקה. לסיום הוא נותן לדניאל ספר על אומנות גריפה ומעודד אותו להתחרות שוב בטורניר. דניאל בעצת מיאגי מסרב ולכן סילבר שולח את מייק להטריד אותו ואת חברתו, ג'סיקה עד שיחליט לחתום. בעל כורחו הוא חותם אך מיאגי לא מוכן לאמן אותו לטורניר וסילבר מעודד את דניאל ללמוד ב"קוברה קאי" איך להילחם בעוצמה מוחצת, אלא שהשיטה פוגעת בדניאל וגורמת לו לפציעות. מיאגי חושד שמשהו לא בסדר, אך דניאל כועס עליו ולא משתף אותו. לבסוף סילבר מזמין את דניאל לבר ומשחד בחור שיריב על ג'סיקה. דניאל הנסער נותן לבחור מכה ושובר לו את האף ונמלט משם. למחרת הוא מודיע שהוא יפרוש מהטורניר ואז סילבר חושף את מטרתו האמיתית כשמייק פורץ להכות אותו וגם כריס מתברר נמצא שם. אך מיאגי מציל אותו ומביס את שלושתם ולאחר מכן מאמן אותו לטורניר.

בטורניר מייק פוצע את דניאל, כשמרוויח נקודה ואז מפסיד כדי לייסר את דניאל כמה שיותר אך לבסוף דניאל מוצא ריכוז, מפיל את מייק ומנצח. סילבר מפסיד ועוזב כשזורקים סביבו חולצות של קוברה קאי.

בקוברה קאי מתברר שהארגון "קוברה קאי" נאסר להתחרות יותר בטורנירי העמק. עם זאת ג'וני לורנס מחדש את הרישיון שלהם בטענה שלא הכיר את סילבר ומייק בארנס.

לאחר שהוא מוזכר בידי כריס בסוף העונה השלישית הוא נראה בעונה רביעית כאשר כריס נוסע אליו לבקש ממנו עזרה באימון ה"קוברה קאי". טרי מסרב מאחר שמצא שלווה אך בהמשך מבין שהוא עוד קשור לקראטה. הוא מגיע למבנה הארגון ומתחיל לאמן את התלמידים אך כריס חושד בו שהוא זומם תחתיו, מאחר שהוא מציין שיש לו חולשה. כריס מזכיר לו שהוא הציל אותו בווייטנאם וטרי מחליט לפייס אותו בכך שהוא מביא את כריס ואת ג'וני לדוג'ו הישן של הארגון. טרי מכה את ג'וני בעוצמה אך כריס לא מתלהב מכך וטרי מתחיל לפעול נגדו כשהוא מנצל את "סטינגריי" נגדו ומכה אותו קשה מאוד. בטורניר הארגון מנצח בידי טורי, אך מאוחר יותר היא מבינה שטרי שיחד את השופט. בנוסף "סטינגריי" מפליל את כריס שתקף אותו, מה שמפנה לטרי מקום כמנכ"ל הארגון, אף שכריס מאיים שזה יתנקם בו.

בעונה החמישית סילבר מנסה להגדיל את הארגון ולשייך אליו מאמנים אכזריים וקשוחים, ביניהם את קים דה און, נכדתו של קים סון-וונג, לה הוא מציע מורשת של משפחתה בתמורה לאימון תלמידיו. הוא גם מנסה להעפיל לטורניר העולמי של הקראטה ולהשליט את תורתו בעולם. ואולם דניאל וצ'וזן מנסים לחבל בתוכניתו על ידי שימוש במייק כדי לחפש את עורך דינו המושחת, דבר שהוא מגלה ואז דואג לשרוף את חנותו של מייק. הוא מנסה לגרום לקרע ביחסיהם של דניאל ואמנדה ולשם כך קונה במחיר גבוה את העצים המעוצבים של דניאל, כדי שידשנו את האדמה וכן מלחיץ אותו כדי שדניאל יתקוף אותו מול כולם ויהרוס את הערב. הדבר גורם לקרע בין בני הזוג ואמנדה נוסעת עם ילדיה לאוהיו, אך לאחר שיחה עם בת דודתה ג'סיקה היא חוזרת בה מהכעס על דניאל. דניאל מגיע לביתו של סילבר כדי לשדל את סטינגריי נגדו אך מותקף קשה בידי סילבר ובהמשך מחליט לפרוש. כשהוא חוזר הוא וג'וני מאמנים את ארגונם לטורניר העולמי של הקראטה, להפתעתו של סילבר. סלבר מנסה לאמן את טורי אך היא בורחת באמצע התחרות וקים דה און מענישה אותה בידיעתו. לבסוף הוא מותקף בביתו בידי ג'וני, צ'וזן ומייק אך מצליח לחמוק מהם בידי אנשיו ובקרב מול צ'וזן הוא משסף אותו בחרב חדה ומנצח. הוא פונה למטה הקוברה קאי, בו נראה סרטון שלו מתוודה על השוחד שלו בפני טורי. אז הוא פונה לדניאל לדו-קרב אחרון אך דניאל מנצח אותו בבעיטת העגור, אותה למד ממנו בסרט. כשהוא נופל חברי הארגון עוזבים אותו והוא נעצר בידי המשטרה, לאחר שסוינגריי שינה את גרסתו על התקיפה.

### ג'ולי פירס
[ממוזער|230px|[הילרי סוונק המשחקת את ג'ולי פירס.]]
ג'ולי פירס (מגולמת בידי הילרי סוונק) היא הדמות הראשית בסרט הרביעי לצד מר מיאגי, הסרט היחיד בו היא שיחקה.

פירס היא נכדתם של סגן ג'ק ולואיזה פירס והיא מתגוררת בבוסטון עם סבתה, לאחר שהוריה נהרגו בתאונת דרכים ולאחר שסבה נפטר. היא בחורה שמלאה ברגשות עזים שהיא לא מצליחה להוציא לפועל, כך שהיא לחוצה ומלחיצה את סביבתה ומשמיעה מוזיקה גבוהה. בבית הספר היא מסתבכת בבעיות רבות ובעיקר בפריצה לעליית הגג שם היא מטפלת בעקב האריס פצוע ששמו אנג'ל ושומרת עליו, חוששת שמאבטחי בית הספר, בראשות הקולונל פול דוגן הקשוח, יפגעו בו.

אחד מהמאבטחים של דוגן הוא נד רנדל, המטריד אותה בניסיון לסחוט אותה על שעברה על החוקים. עם זאת היא למדה מאביה קראטה, לאחר שהוא למד מאביו שלמד ממיאגי שהיה חייל בפיקודו ברגימנט הרגלים ה-442, כך שהיא מצליחה להביס את נד. בינתיים מאבטח אחר בשם אריק מקגוין מגלה על העקב שלה והיא מנסה להניא אותו מלספר על כך. לאט לאט הם מתקרבים ואריק מחליט לעזוב את התרגילים הנוקשים של דוגן, אשר מתאכזב מאוד מבחירתו. הוא משתף פעולה עם ג'ולי בהסתרת הסוד והם מתאהבים אך ג'ולי מושעית מהבית ספר על הסתננות ליילית. אז מיאגי מחליט לאמן אותה בהתנהלות נכונה ואיזון במנזר בודהיסטי. היא רואה את הנזירים כמוזרים מאוד ומתקשה להסתגל אליהם. כשהיא מוצאת חרק על שולחן האוכל היא פונה להרוג אותו, אך הנזירים לוקחים את החרק לטבע ומתרחקים ממנה. כדי לשבור את היחס שלהם היא נותנת לאחד מהם גמל שלמה כאות להשלמה עם הטבע ונכנסת לשלווה. בהמשך היא מזמינה את הנזירים למסיבה בביתה והם נענים בחיוב.

כאשר היא חוזרת לבית הספר היא פונה למקלט על הגג לצד אריק אך נד מוצא אותם ומבשר להם שהעקב הושלך החוצה והיא ומיאגי מוצאים אותו כשמיאגי מרפא את כנפו. כשאריק וג'ולי מתנשקים על גג רכבת מגיע נד רנדל, שובר את החלונות של המכונית של אריק וקורא לו לדו-קרב על הרציפים. אך מתברר שהרציפים היו מארב שפול דוגן תכנן לנקום בתלמידו הסורר והוא שולח את אנשיו לפגוע באריק. ג'ולי ומיאגי מגיעים ומביסים את הלוחמים שנוטשים את דוגן. דוגן קורא לאנשיו להילחם ולבסוף נלחם מול מיאגי אך מובס ונופל לרצפה המום. העקב אנג'ל עף מלמעלה וצופה בכך.

### דרה פארקר
[ממוזער|230px|[ג'יידן סמית' המשחק את דרה פארקר.]]

דרה פארקר (מגולם בידי ג'יידן סמית') הוא הדמות הראשית בסרט הרימייק קראטה קיד לצד מר האן. דמותו מקבילה לזו של דניאל לרוסו.

דרה, בנה של שרי פארקר ואבא שנפטר נוסע מדטרויט לסין בשביל העבודה של אמו אך דרה מתקשה לחיים החדשים בסין ובייחוד לבחור הבריון, צ'אנג המנוסה בקונג פו ומפיל את דרה כשהוא מתקרב למיי יינג, בחורה מכיתתו המנגנת על כינור ועושה לו חבורה בעינו. הוא מתוסכל מהחיים בסין אך אמו אומרת שלא נשאר להם כלום בדטרויט והוא ייאלץ להתרגל לחיים החדשים.

לעזרתו פונה איש התחזוקה, מר האן המגלה את החבורה בעינו ועוקב אחריו בחשאי. בטיול של הכיתה דרה מנצל את ההזדמנות להכות את הבריונים של צ'אנג אך אלה תופסים ומכים אותו. לפני שהם פוגעים בדרה קשה מגיע מר האן, הודף אותם ומגונן עליו מהם ואז מרפא אותו עם כוסות רוח. דרה מבקש ממנו שיגונן עליו והם הולכים למאמן החבורה, מאסטר לי, אשר כועס על הפגיעה של מר האן בתלמידיו. הם מסכימים שדרה יתמודד לטורניר המקומי ובינתיים אסור להם לפגוע בדרה.

אז מר האן מאמן את דרה אך מבקש ממנו לקחת ז'קט, לתלות אותו וישר להשליך אותו שוב ושוב. דרה מתעצבן ולבסוף עוזב אך מר האן עוצר אותו ומראה לו איך התנועות משתלבות לקונג פו. לאחר מכן דרה מתקדם במהירות ובמקביל יוצא עם מיי יינג. עם זאת לאחר שכמעט גרם לה לאחר למבחן נגינה, הוריה לא מרשים להם להיפגש. לפני התחרות דרה כותב מכתב בסינית בו הוא מבקש סליחה מהוריה שפגע בכבודם והם משיבים שהם מאחלים להצלחתו ושהם יבואו עם בתם לצפות בו.

בטורניר דרה עולה בדירוג למעלה, אך מאסטר לי לוחש לאחד מתלמידיו להכות את רגלו קשה. הוא עושה זאת ונפסל ודרה נאלץ להתפנות כדי שמר האן ירפא את רגלו. הוא חוזר בזמן לגמר מול צ'אנג ובנקודה האחרונה פוגע בו ומנצח. תלמידיו של מאסטר לי מפגינים אז כבוד למר האן ולדרה.

### מר האן
[ממוזער|230px|[ג'קי צ'אן המשחקת את מר האן.]]

מר האן (מגולם בידי ג'קי צ'אן) הוא דמות ראשית בסרט הרימייק קראטה קיד, לצד דרה פארקר. דמותו מקבילה לזו של מר מיאגי, אך פחות קלילי והומוריסטי ויותר מדוכא, זאת לאחר שאיבד את אשתו ובנו בתאונה ברכב בו נהגו. את המכונית השבורה הוא שומר בסלון, מתקן ומחריב אותה כל פעם מחדש.

האן הוא עובד תחזוקה במבנה בו גר דרה ושרי פארקר ולאחר שהדוד מתקלקל דרה פונה אליו שיטפל בו. האן מגיע ומזהה את החבורה בעינו של דרה ובהמשך עוקב אחריו כדי לראות מה קורה לו. בטיול בו צ'אנג וחבריו מכים את דרה קשה הוא מגיע ועוצר אותם מלהכות קשה את דרה, תוך שהוא מנצל את כוחם כנגדם. הוא מרפא את דרה בכוסות רוח ואז עוזר לדרה לדבר עם המאמן של צ'אנג, מאסטר לי. לאחר דיון ביניהם הם מסכימים שדרה יתמודד בטורניר הארצי ובינתיים יניחו לו.

מר האן מלמד את דרה קונג פו אך השיטה שלו כוללת בעיקר זריקה של ז'קט על הריצפה והנחתו מחדש. דרה מתעצבן לבסוף ופורש אך מר האן מציג לו איך התנועות משתלבות לקונג פו. לאחר מכן דרה מתקדם במהירות והם נוסעים לטייל בהרי וודאנג לאימונים נוספים. דרה גם מאושש את מר האן מהדיכאון שביום השנה לתאונה של אשתו ובתו, בהסחתו על ידי אימוניו של דרה.

בטורניר דרה מתקדם במהירות אך נפגע קשה מתלמיד של מאסטר לי ומר האן מרפא אותו כדי שלא יפחד מהבריונים יותר. דרה מנצח את צ'אנג ולאחר מכן צ'אנג וחבריו נותנים כבוד לדרה ומצדיעים למר האן.

### אמנדה לרוסו
אמנדה לרוסו (מגולמת בידי קורטני הנגלר): היא אשתו של דניאל ואמם של סאם ואנטוני וכן היא בת דודתה של ג'סיקה אנדרווז. היא גם משמשת המזכירה של הפגישות העסקיות של סוכנות הרכב שלו. היחסים בינה לבעלה בריאים אך היא לא תמיד מסתדרת עם חמותה, לוסיל ועם בן דודו של דניאל, לואיס לרוסו.

היא מעודדת את רובי להישאר בביתם כשהיא מבינה באיזה בית הוא חי, למרות היריבות של דניאל עם אביו ונותנת לו תמיכה מלאה וכן תומכת הרבה בבתה ואף מציעה לשבת במסעדה לצד ג'וני וכרמן דיאז. עם זאת היא מתנגדת לפתיחתו של מועדון ה"מיאגי דו" המסיח את דעתו של דניאל מהעבודה והיא מתעצבנת ביותר כשאחד העובדים הטובים שלהם, אנוש לא מקבל מענה מדניאל ולבסוף עורק לחברה של יריבו, טום קול.

לאחר המהומה בסוף עונה שנייה, בה סמנתה נפצעת מטורי ונפגעת בצלעות היא דורשת להשעות אותה לאלתר מהלימודים. היא גם מודיעה לדניאל שהיריבות שלו בין המחנה של "קוברה קאי" לבין ה"מיאגי דו" גרמה לעניינים לצאת משליטה ודורשת שייפרק אותו. בעונה שלוש היא מחליטה למנוע מסאם לאמן את חברי מיאגי דו עד שהיא מגלה שכריס הוא המאמן החדש. בלהט ויכוח בינה לכריס היא סוטרת לו והוא מבקש צו הרחקה נגדה. לאחר מכן היא מאשרת את ההקמה של המיאגי דו, שהופך לאימון משותף עם ג'וני לורנס.

בעונה הרביעית אמנדה מפעילה לחץ על טורי כדי שתתרחק ממשפחתה, אך כשכריס מודיע לה שהיא חוצה גבול ושלטורי אין משפחה תומכת היא משנה את גישתה ומנסה לעזור לה. טורי אף דופקת בדלתה כדי לקבל עזרה לחזור לבית ספר ואמנדה מספקת לה אותה, אף שסאם מתנגדת לכך. אמנדה לצד בעלה גם צריכים להתמודד עם הבריונות של אנתוני בבית הספר, אך אמנדה מפשלת בבלבול של ונסה לרוסו שניסתה לעזור. בתחרות אמנדה מבקשת מטורי לא לפגוע קשה בביתה והיא מכבדת את זה אך עדיין מנצחת.

בעונה החמישית אמנדה מסתכסכת עם דניאל עקב פעילותו של סילבר לפגיעה במשפחתם, על ידי הפרעה לכנס צדקה למנהלים, אשר אמנדה חלמה עליו כשסילבר "מוציא מהכלים" את דניאל שמפיל אותו לרצפה ומביך את הסובבים. אמנדה מחליטה לקחת פסק זמן עם הילדים מדניאל וחוזרת לביתה המקורי באוהיו, אך שיחה עם ג'סיקה על החוויות הקשות מסילבר גורמות לה לחזור בה, תוך שהיא רבה עם יריבות מהתיכון בבר. אז אמנדה חוזרת לתמוך בדניאל, אף שהוא עצמו מחליט לפרוש. בסיום היא מלווה בסטינגריי ובדניאל המגיעים למטה קוברה קאי, שם סילבר מובס סופית.

### מיגל דיאז / לורנס
[ממוזער|230px|[שולו מרידואניה המשחק את מיגל דיאז.]]
מיגל דיאז (מגולם בידי שולו מרידואניה): הוא בחור צעיר המופיע בתחילת הסדרה כשכנו החדש של ג'וני לורנס ונחשב לאחד הגיבורים של הסדרה.

אמו של מיגל, כרמן הגיעה עם סבתו רוזה מאקוודור לאחר שהתגרשה מאב בעייתי (כנראה סוחר סמים) והיא דאגה לו שיהיה לו אווירה בטוחה ושלווה בחייו. למרות זאת הוא מותקף בידי בריונים בראשות קייל. ג'וני רואה זאת ולא מגיב לכך בתחילה אך כאשר הם מטיחים את מיגל על האוטו שלו הוא מורה להם לעוף משם ולאחר שהם מכים אותו הוא פוצח בתרגילי קראטה נגדם. הוא אומנם נעצר על תנאי אך מיגל מבקש ממנו שיילמד אותו להתאמן. בתחילה ג'וני מסרב אך לאחר שהוא רואה את הצלחתו של יריבו, דניאל לרוסו הוא מחליט לפתוח את הארגון "קוברה קאי" כשמיגל הוא התלמיד הראשי שלו. הוא מאמן אותו למרות היותו אסמתי להגיב ליריביו וגם להיראות מקובל בכיתתו. לאחר שקייל יורד על סאם לרוסו, בתו של דניאל, הוא מורה להם להפסיק עם כך וכשחביריו של קייל מתנפלים על מיגל הוא מדגים להם את אימוני הקראטה שלו ומביס אותם. סאם מודה לו על העזרה למענה ומתחילה לצאת איתו.

לאחר קרב זה מתחילים להגיע בחורים רבים לארגון, אף שג'וני רואה בהם לא מוצלחים ביחס לארגון שבו למד בעבר. בין מיגל וג'וני מתפתחים יחסי אב ובן וג'וני אף מגיע לארוחה אצל משפחתו של מיגל. מיגל הופך לותיק והמוצלח שבתלמידים החדשים ומאמץ את הטכניקות הידועות של להכות ללא רחמים באויב. עם זאת בטורניר הארצי בו הוא מתמודד נמצא גם רובי קיין, בנו של ג'וני וג'וני אומר לו שלא יפגע בצורה קשה ברובי, אך מיגל שלא מודע להיותו אביו של רובי מסביר למאמנו שכך הוא לימד אותם והוא מכה את רובי בכתפו ומנצח.

ג'וני לא אוהב את הצורה חסרת הרחמים שהוא ו"הוק" פגעו ברובי, אף שהם לא בקשר ובינתיים מיגל מגלה את האמת על ההורות של ג'וני. ג'וני אומר לו שהוא אכזב את בנו שערק למחנה של לרוסו אך את מיגל הוא לעולם לא ינטוש. בינתיים מיגל שעזב את סאם יוצא עם טורי ניקולס, בחורה כוחנית ואגרסיבית מה"קוברה קאי". הוא מתווכח גם עם כריס שחוזר לארגונו ונותן מטלות שונות מאלה של ג'וני, אך כריס לא מתרשם ומסביר לו שג'וני קצת "מרוכך".

לאחר שמיגל מגלה ש"הוק" פעל להריסת ביתו של דניאל וארגון "מיאגי דו" הוא מחזיר את המדליה שהוק גנב לביתו. הוא נותן אותו לרובי שמתגורר שם כדי שימסור אותו לסאם אך רובי מדחיק זאת. סאם מגלה על כך ללא ידיעתה וכשהיא משתכרת במסיבה היא מדביקה נשיקה לפיו של מיגל המופתע. הדבר גורר בלאגן גדול עם טורי הקנאית שביום הראשון ללימודים קוראת לסאם לדו-קרב, במהלכו היא פוגעת בה קשה אף שנהדפת וגם פונה נגד מיגל. עם זאת מתפתחת מריבה גדולה בין רובי למיגל ומיגל מכניע את רובי ומצמיד אותו לקרקע אך מהסס להכות אותו קשה. בתגובה רובי משתחרר מאחיזתו ובועט אותו היישר אל מעקה הקומה שמתחת ומיגל נפצע באורח אנוש, מובהל לניתוח חירום כשלא ברור מה גורלו. הדבר מכעיס את אמו של מיגל שמנתקת את הקשר עם ג'וני.

בעונה שלוש הוא קם מהתרדמת באיטיות וכשג'וני מגיע אליו הוא מתפרק עליו וצועק לו ללכת. ואולם ג'וני חוזר בהמשך ומודיע לו שהוא יעזור לו לקום על רגליו. לבסוף הוא מצליח להעלות אותו על רגליו, תוך שמיגל עוזר לג'וני להתחבב על אלי מילס בפייסבוק. כשמיגל צועד שוב וחוזר ללימודים הוא מגלה שחברי "קוברה קאי" הפכו לבריונים ששברו לדמיטרי את היד ומתנער מהם וכן נקשר לסאם מחדש, מה שמפתיע את רובי לרעה אך דניאל מאשר את היחסים ביניהם. מיגל מצטרף למועדון של ג'וני - "ניבי העיט", אך המועדון שלו ושל מיאגי דו מותקפים בידי אנשי קוברה קאי, לרבות קיילר, הבריון מעונה ראשונה. קיילר פוצע את מיגל קשות אך לבסוף מובס. לאחר מכן הוא נמצא במועדון המשותף של ג'וני ודניאל.

בעונה הרביעית מיגל מתקרב לסאם וגם למשפחתה ולומד להכיר יותר את דניאל, שאף מתקן את מכוניתו של משפחתו. בינתיים ג'וני וכרמן מתחילים לצאת יחד ומפתיעים את מיגל בהודעתם ובהבדלים שנוצרים למיגל בבית ובארגון מהתנהגותו של ג'וני. בנשף מיגל יוצא עם סאם לבית ספר ושם נתקלים בטורי ורובי יחדיו, מה שגורם למהומה ביניהם בה כולם נופלים לבריכה. הדבר גם פוגע ביחסים בין סאם ומיגל. בתחרות מיגל מתמודד בהצלחה עד לחצי הגמר נגד האוק, אז הוא נפגע בגבו ופורש הצידה. ג'וני משכנע אותו לחזור להתמודד אך מיגל פורש, חוזר לאחל הצלחה לסאם ואז משאיר מכתב לג'וני ולמשפחתו, בו הוא מודיע שהוא מבקר את אביו שגר במקסיקו סיטי ואינו מודע אליו.

בעונה החמישית מיגל נמצא במקסיקו בחיפוש אביו ונקלע להרפתקאות עם גלשנים רמאים ועם עבריינים מקומיים. לבסוף הוא מוצא את אביו, הקטור סלזאר ומבלי ליידע אותו עוקב אחריו ואחרי אשתו ובנו המאומצים, אותו הוא מציל מרכב חולף והקטור מכיר לו טובה ומארח אותו. הוא ממין אותו למופע ההיאבקות שלו אך בטעות סובר שמיגל שלח אחריו שוטרים וחוקר אותו באלימות, אך בהמשך נרגע. בעודו שיכור הקטור מסגיר למיגל על כך שהוא בורח עקב עסקיו הלא חוקיים מהמשטרה ושהוא אף איבד את משפחתו עקב כך אך הוא לא מתחרט על דבר. מיגל עוזב בוכה ופוגש בג'וני ורובי שחיפשו אותו. ואולם היחסים בין מיגל לרובי עדיין נוקשים והם מסרבים לדבר, כשמיגל אף לא מאמין שרובי עזב את קוברה קאי. ג'וני מנסה לשדל אותם לדבר ולבסוף אף נותן להם להילחם יחדיו. מיגל כמעט מביס את רובי וזורק אותו מהמרפסת, נקמה על הנפילה שלו בבית הספר אך הוא עוצר עצמו ורובי מתנצל על יחסו. כשהיחסים ביניהם נרגעים ג'וני מספר לשניהם שכרמן בהיריון. מיגל גם מנסה לחזור ליחסים עם סאם אך היא מעדיפה זמן לבדה ומיגל זורק תכשיט שקנה לה. בהמשך היא מוצאת אותו בעוד מיגל יוצא עם בחורה אחרת ומתברר לו שסאם נפגעה, כך שהוא מתנצל והם חוזרים. בסיום מיגל לצד רובי מגיעים למטה קוברה קאי ומצליחים לחשוף את הונאתו של סילבר לשופט, תוך לחימה עם בחורי קוברה קאי.

### סמנתה "סאם" לרוסו
[ממוזער|230px|[מרי מאוזר המשחקת את סמנתה לרוסו.]]

סמנתה "סאם" לרוסו (מגולמת בידי מרי מאוזר וריס טינלי כצעירה): היא בתם של דניאל ואמנדה לרוסו והיא למדה מאביה כמה שיעורי קראטה להתגוננות.

בתחילה סאם המתוחה מתקרבת לתלמיד הבריון קיילר ומגוננת עליו מאביה שחשד שהם מתנשקים במסיבה. בהמשך היא מגלה שהוא בריון ונפרדת ממנו באמצע סרט, מה שגורם לו להפיץ עליה שקרים שגורמים לבחורות סביבה להחרים אותה. בתגובה היא מעיפה מגש מקיילר ולפני שהוא ניגש אליה, מיגל נאבק לעזרתה וגובר על קיילר וחבריו. סאם מודה למיגל ומתחילה לצאת איתו, אך מחביאה אותו מאביה מאחר שהוא תלמיד ב"קוברה קאי" השנואה על דניאל. ואולם היחסים שלהם משתבשים כשרובי מתחבר אליה כחלק מחברתם ב"מיאגי דו". רובי ומיגל שהחלו ביחסים עוינים מהטורניר בו ניצח מיגל נפגשים במסיבה על החוף ומיגל מתעמת עם רובי ועומד להכות אותו, אך מכה בטעות את סאם שנוטשת אותו.

בהמשך היא ורובי מתקרבים בעוד היא חוסמת את מיגל שיוצא עם החבורה הנוקשה טורי ובהמשך מאבדת גם את חברתה, אעישה רובינסון. הלהט בין שני המחנות גורר את סאם להתקרב לרובי, הבחור המיומן ביותר בקבוצתה והם יוצאים יחד. עם זאת יש לה עוד קשר עם מיגל והיא מצטערת שרובי לא סיפר לה שהוא החזיר מדליה נדירה לדניאל. במסיבה של מון היא מחליטה לצאת ראש בראש מול טורי ושניהן משתכרות עד שטורי נופלת. סאם מנצחת אך מבולבלת ביותר והיא נפגשת במיגל ומנשקת אותו להפתעתו, דבר שמכעיס מאוד את טורי. רובי מנסה לעזור לה ומבקש מאביו שתישן אצלו אך בבוקר דניאל קולט שבתו "נחטפה" בידי ג'וני ופורץ ביניהם דו-קרב קצר במהלכו דניאל נוטש את רובי. עם תחיל הלימודים טורי קוראת לסאם לדו-קרב בהפסקה שמתפתחת למריבת ענק. סאם נאבקת בטורי אך לטורי צמידים דוקרניים והיא פוצעת את צלעותיה. למרות זאת סאם מצליחה להטיל אותה מהמדרגות, רגע לפני שמיגל מושלך בידי רובי מהקומה למעלה ונפצע אנושות. בבית החולים סאם דואגת בעיקר לחייו של מיגל.

בעונה שלישית סאם מצויה בפאניקה מהתקרית שהיא סוברת שקרתה באשמתה. היא גם חוששת מאוד מטורי שפצעה קשה את זרועותיה והיא מחליטה שלא להתאמן בקראטה עוד. כשמיגל מתעורר היא מבקרת אותו בבית חולים ושניהם מתקרבים. לעומת זאת "הוק" ושאר חברי קוברה קאי מקשים על חיי חברי מיאגי דו וגם "מיתממים" מה שגורם לסאם לקבל השעיה על התנהלותם. כשאמה רואה אותה היא לבסוף מבינה על התנהגותם ומאשרת פתיחה מחודשת של המיאגי דו. דניאל מוצא אותה ואת מיגל יחד וכך גם רובי שסובר שסאם פגעה בו קשה ובורח.

בעונה רביעית סאם מנסה להתמודד לאליפות נגד טורי בארגון ה"מיאגי דו" אך נוכחת גם לשיטותיו של ג'וני, לרבות לתרגילים מסוכנים כמו קפיצה מעל בניינים, וכאשר הארגונים המשותפים ביניהם נפסקים היא מתנגדת לכך ומנסה ללא הועיל להראות לאביה את דרכו של ג'וני. אז היא לומדת מתחת לאפו תרגילים מארגונו של ג'וני. היא גם מעוררת את היריבות עם טורי ומופתעת שאמה מגלה אותה בביתה ושהיא מעודדת אותה לחזור ללימודים, אך בהמשך היא מתרגלת לכך כשהיא מאיימת על טורי שלא תתקרב אליה. בנשף הסיום סאם יוצאת עם מיגל אך נקלעת למריבה עם טורי ורובי וכולם נופלים לבריכה. בתחרות סאם מגיעה לגמר נגד טורי אך לאחר שכמעט הביסה אותה היא מפסידה לה, מה ששובר אותה.

בעונה החמישית סאם מתקשה לחזור לשיגרה עקב ההפסד בטורניר ועקב עזיבתו של מיגל תוך כדי התחרות מבלי ליידע אותה, דבר הנראה לה כזלזול. היא חווה משבר זהות למרות הניסיון של יסמין ומון לעודד אותה. היא גם עוברת עם אמה לאוהיו לאחר המשבר ביחסיה עם דניאל, תוך שהיא מכירה בהתעללות באחיה אנתוני בידי חברי קוברה קאי ועוזרת לאמה להימלט מקטטה עם בחורות. בחזרה לביתה היא מעודדת את אביה לחזור לאמן את "מיאגי-דו" והיא גם משקמת את יחסה עם מיגל. היא עולה לטורניר העולמי בקראטה, כשהיא נלחמת בדבון לי ולמרות שיחוד השופט מנצחת בשלוש נקודות. בהמשך היא מוצאת את התכשיט שקנה לה תוך שהוא מנשק בחורה אחרת, מה שגורם לה להתפרץ בדמעות. אז היא פוגשת בטורי המגלה לה את הרמאות של סילבר, דבר הגורם לה להתפרף על טורי בזעם. ואולם לאחר שיחה עם רובי היא בודקת שטורי נפגעה מהארגון ומנסה לעזור לה. בסיום היא מגיעה עם חבריה למטה קוברה קאי להפליל את סילבר. אחרי שסילבר נעצר באזיקים סאם סולחת למיגל ושניהן מתנשקים וחוזרים להיות ביחד.

### רובי קיין/לורנס
[ממוזער|230px|[טאנר ביוקנן המשחק את רובי קיין.]]
רובי קיין /לורנס (מגולם בידי טאנר ביוקנן): הוא בנם של ג'וני לורנס וגרושתו שאנון קיין והוא גדל עם שני הורים מזניחים, בעיקר לצד אמו. חבריו העיקריים הם שני עבריינים, טריי וקרוז שיחדיו גונבים חפצים מאתרים שונים ומעשנים סמים. ג'וני שרואה כמה גרושתו חסרת אחריות מנסה להטיף לבנו כמה חשוב שילך ללימודים אך הטונים שלהם עולים ולבסוף ג'וני מבקש מבנו לעוף לו מהבית. רובי הפגוע מחליט לפגוע באביו בעזרה ליריבו העיקרי - דניאל לרוסו בסוכנות הרכב שלו. אותו זמן דניאל מחפש שותפים ל"מיאגי דו" והוא מזמין בשמחה את דניאל לאימוני קראטה בשיטה של מר מיאגי. רובי מתחיל ללמוד איתו וגם עם סאם לרוסו והשניים מתקרבים. עם זאת ג'וני מגיע להסדיר עסקי רכב עם דניאל כשהוא נתקל בבנו הקורא לדניאל "סאנסה" ושניהם המומים מכך מאוד. ג'וני עוזב בסערה ודניאל ההמום מגרש את רובי מביתו. עם זאת בטורניר הארצי מתברר שרובי נרשם מטעם "מיאגי דו" לבדו והוא נפצע מחברי "קוברה קאי", אף שג'וני מבקש מהם לנהוג ברחמים כלפיו. דניאל מגיע לדיבור איתו, מתנצל שזרק אותו ומחליט להמשיך לאמן אותו קבוע. גם ג'וני מנסה להתנצל כלפיו אך ללא הועיל. לאחר שאמו של רובי עוזבת את הבית הנטוש דניאל עוקב אחרי תלמידו וכשרואה את מצבו הוא מזמין אותו לגור קבוע בביתו. רובי גם יוצא עם סאם, שותפתו העיקרית לאימונים והם לומדים לשפר תנועות בהתאמה מוחלטת. עם זאת כשמיגל מגיע למסור מדליה שנגנבה בשמו, רובי לא אומר את זה וסאם מגלה על כך במסיבה שתויה. היא מנשקת את מיגל להפתעת כולם ומתחילה להירדם. רובי עוזר לה ומעביר אותה לביתו של אביו כדי שתתאושש אך דניאל מתעצבן על כך בבוקר והולך מכות עם ג'וני בביתו עד שהוא רואה את סאם ולוקח אותה, מחרים את רובי. רובי נאלץ לחיות שוב לצד אביו והוא מתחיל את שנת הלימודים החדשה, אך כשרובי מנסה למנוע מריבה בין סאם לטורי הוא מוכה בידי מיגל ולאחר קרב סוער ביניהם רובי משליך את מיגל מהקומה היישר על מעקה ופוצע אותו אנושות. כשהוא קולט מה עשה הוא ממהר לברוח.

בעונה שלוש הוא מחופש לאחר שברח מהתיכון עם אוטו של לרוסו ונמלט. דניאל וג'וני מחפשים אותו ולבסוף בעזרת שאנון, אמו של רובי מצליחים למצוא אותו והמשטרה עוצרת אותו על הפגיעה במיגל והבריחה. על כך הוא מנתק קשר עם דניאל וגם עם אביו אך מגלה שכריס הגיע לחפש אותו בכלא. לאחר שהוא משתחרר הוא מחפש מקום לשהות בו ומגיע לביתו של דניאל, אך מגלה שם את סאם לצד מיגל. לאחר שניסה להשיג אותה בכלא והיא לא חזרה אליו הוא מתעצבן וכמעט מרביץ למיגל אך נהדף בידי סאם ובורח. הוא מגיע למועדון הקוברה קאי של כריס ומתאמן לצידו, למרוות המתיחות עם חברי הקבוצה (לאחר שפגע בחבר מקבוצתם). כריס מעודד להתקרב אך ג'וני מגיע לשם ומגלה זאת. לאחר דו-קרב בין ג'וני לכריס רובי מנסה להתערב נגד אביו אך נפגע מארון. בהמשך הוא נשאר להתאמן עם חברי הקוברה קאי.

בעונה הרביעית רובי מתאמן בקוברה קאי ואף מתחיל ללמד אותם, זאת לאחר שהוכיח להם שהוא הלוחם המוצלח ביותר. הוא מתחיל לצאת עם טורי וגם מקבל פנייה להגנה מקרי פיין, אחיו של חברו לכלא ומאמן אותו להתגונן מבריונים, מה שגם דוחף אותו לתחרות הארגון. רובי מחליט לנקום בהאוק שנטש את ארגונם ואיים על קרי, וגוזר את התספורת שלו. אף שהוא לא תלמיד בית ספר סילבר עוזר לרובי להגיע לנשף עם טורי והם מתמודדים נגד סאם ומיגל, מה שמוביל לקטטה שבסופה נופלים לבריכה. בתחרות דניאל מבין שרובי מלמד את ארגונו להתמודד עם הטקטיקות של "מיאגי דו" ודניאל מבטיח לו שלבסוף ייכשל. הוא עולה לגמרר נגד הוק אך בקרב צמוד עם הארכה הוא מפסיד להוק. לאחר מכן הוא מגיע להתנצל לאביו על ש"קוברה קאי" הגבירו את הזעם שלו ללא תוכן וג'וני מסביר לו שאפשר לתקן זאת.

בעונה החמישית רובי נוסע עם אביו למקסיקו אחרי מיגל ומצליח להביס גלשנים רמאים וכן לנצח בתחרות אכילת פלפל חריף (בה רימה). אז הם מגיעים לזירת ההיאבקות של הקטור סלזאר, שבטעות חושד בהם כסוכני CIA. לבסוף הם מוצאים את מיגל בלילה וחוזרים. ואולם היחסים בין רובי למיגל עדיין נוקשים והם מסרבים לדבר, כשרובי מקבל יחס קשה מחברי "מיאגי דו". ג'וני מנסה לשדל אותם לדבר ולבסוף אף נותן להם להילחם יחדיו. מיגל כמעט מביס את רובי וזורק אותו מהמרפסת, נקמה על הנפילה שלו בבית הספר אך הוא עוצר עצמו ורובי מתנצל על יחסו ומודה שהדבר קרה בטעות והרס את חייו. כשהיחסים ביניהם נרגעים ג'וני מספר לשניהם שכרמן בהיריון. רובי מעודד את טורי ואת קוני לצאת מקוברה קאי אך אלה נרתעים ממנו. עם זאת בעוד רובי מגיע לדבר נגד סילבר הוא מטה את טורי בעדו והיא עוזבת את הארגון ומגלה לסאם את השוחד של סילבר. רובי מגיע לבסוף עם שאר הבחורים למטה קוברה קאי כדי לעצור את סילבר. לאחר מכן הוא מצליח להחזיר את יחסיו עם טורי אף שקוני מבקש להישאר לבד.

### אלי "הוק" מוסקוביץ'
[ממוזער|230px|[ג'ייקוב ברטרנד המשחק את אלי "הוק" מוסקוביץ'.]]
אלי "הוק" מוסקוביץ' (מגולם בידי ג'ייקוב ברטרנד): הוא בחור בעל שפתיים שסועות מכוערות, בעל אופי שקט, שסבל בילדות מהרטבת לילה וכן טען ששייך לספקטרום האוטיסטי, כך שהיה דחוי חברתית למעט מידי דמיטרי ומיגל. הדבר מתחיל להשתנות עם הפתיחה של ה"קוברה קאי" של ג'וני למרבית הבחורים בכיתתו של מיגל וכשנעלב מאמירותיו של ג'וני על שפתיו הוא מחליט לשנות את שמו ל"הוק", מגדל שיער מוהיקן ועושה קעקוע עיט על גבו כדי ליצור מעצמו מראה אחר, אכזרי ופראי יותר. הוא מנסה לשדל גם את דמיטרי להיפתח למועדון אך לאחר תקרית עם כריס דמיטרי מוותר ומחליט להצטרף ל"מיאגי דו" של דניאל. הדבר מקומם את הוק שהופך לאגרסיבי יותר ויותר ובטורניר הוא פוצע את רגלו של רובי קיין על פי הכלל "ללא רחמים". הוא גם הופך לתלמיד מוצלח ביותר בקוברה קאי ומגלה לצד מיגל על הקשר בין ג'וני לרובי.

לאחר שדמיטרי כותב ביקורת על הקוברה קאי, הוק דורש ממנו למחוק אותה או שיחטוף. דמיטרי בתחילה המום אך מסרב למחוק את הביקורת והוא בורח מרודפיו. לעזרתו מגיעים סאם ורובי שמפילים את הוק לרצפה מנצחים. הוק מחליט בידיעתו של כריס לנקום ב"מיאגי דו" ובלילה הורס את ביתו של דניאל ואת מועדון המיאגי שלו וכן גונב מדליה של מיאגי, מסרב להודות באשמתו לג'וני. מיגל לא מאושר מזה והוא חוטף לו בתרגיל את המדליה ומחזיר אותה לדניאל. במסיבה גדולה דמיטרי מנסה ליישר את יחסו עם "הוק" אך זה לא מתרשם ודמיטרי נושא נאום פוגעני על חייו הקודמים של הוק. רגע לפני שהוק פוגע בו מגיעה משטרה והמסיבה מסתיימת. עם זאת בפתיחת הלימודים מתחילה מהומה שהוק מתלהב ממנה והוא מחפש את דמיטרי לנקום בו. הוא מוצא אותו אך דמיטרי מצליח להגיב במהירות גבוהה למכותיו והודף אותו על ארון זכוכית. הוק צופה כשחברו מיגל נופל על המעקה בצורה אנושה והוא מהבחורים החוסמים את הדרך לג'וני, מפני ששיטותיו "הרגו" את מיגל.

בעונה שלישית "הוק" נעשה עצבני וקשוח מאוד תחת כריס ומנסה לפגוע בדמיטרי ושאר אנשי מיאגי דו, דבר שמסתיים בכך ששובר את ידו של דמיטרי. כשמיגל חוזר הוא נוטש את "הוק" על כך וג'וני מטיף לו שהוא לא שם לב מה כריס עושה ממנו. "הוק" לא משתכנע אך בקרב הסופי בביתו של דניאל הוא מבין את טעותו. כששני בחורים תופסים את דמיטרי ונותנים לו להכות אותו הוא עורק מקבוצתו ומציל את דמיטרי מחבריו הקודמים ומתנצל על הכל. לבסוף הוא מצטרף לארגונו של ג'וני, "ניבי העיט".

בעונה הרביעית הוק מתאמן בניבי העיט ונאלץ לקבל יחס עוין על הפגיעה שלו בביתו של דניאל לאחרונה, מה שגורם לו לפצות בבניית חלל לחימה במחסן אחורי של הבית. לאחר שהוא מטריד את קני פיין, רובי ואנשיו מחליטים לגזור את התספורת שלו כנקמה. כשהוא מגיע ג'וני ודניאל רבים על התגובה לכך וזה גורם להם להתפצל. הוק מחליט לפרוש מהקראטה, אך דמיטרי מתעקש שיחזור והוא חובר במקום ל"מיאגי דו" לצד דמיטרי, תוך שהוא מנסה לחזור למון. עקב התספורת הוא מאבד את ביטחונו העצמי אך בתחרות מצליח להחזיר אותו ולתקוף את אויביו ובעיקר רובי ללא רחמים, מה שגורם לו לנצח לבסוף.

בעונה החמישית הוק מגדל מחדש את שער המוהק ומסרב לקבל חזרה את רובי, לאחר שסיפר אותו להשפלה. הוא גם מנסה לעצור את קוני ורובי בועט אותו למים, מה שמעכיר את היחסים ביניהם עוד. ואולם בהמשך (לאחר שהיחסים בין רובי למיגל השלימו) הוא נרגע גם ביחס כלפיו בעידודו של דמיטרי. הוק נבחר בידי מיגל ורובי לשמש בתור הנציג הבכיר לטורניר ההיאבקות והוא מתמודד נגד קוני, אשר בועט בו בעיטה חזקה (בעצת סילבר) לעבר הריאות ומקשה עליו לנשום. הדבר נותן לקוני ניצחון והעפלה לגמר. בהמשך הוק מגיע למטה קוברה קאי וחושף את סרטון השוחד של סילבר באתר.

### טורי ניקולס
[ממוזער|230px|[פייטון רוי ליסט המשחקת את טורי ניקולס.]]
טורי ניקולס (מגולמת בידי פייטון ליסט): היא בחורה חצופה וקשוחה שמצטרפת לקוברה קאי ונראית מוכנה טבעית למלחמות גם בלי שעברה שיעורים בארגון קודם. אמה עבדה קשה כמלצרית ונתנה את השאריות של המנות למשפחתה וכשמנהל המסעדה גילה הוא פיטר אותה. דבר זה גרר אותה לייחס ממעות נמוכה למוסר או לחוקים על מנת לשרוד.

טורי מתחילה לצאת עם מיגל בעוד היא מתחילה לשנוא את סאם שמטיפה לה לא לגנוב משקאות והיא מצפצפת עליה. בהמשך כשארנקה של אמנדה נעלם סאם חושדת בטורי, מה שמעצבן את איישה. במהלך מסיבת תיכון גדולה היא מתחרה עם סאם מי תשתה יותר כוסות אלכוהול וסאם מנצחת. בשכרותה היא מנשקת את מיגל המופתע וטורי נוטרת לשניהם טינה על כך.

בתחילת שנת הלימודים טורי פורצת לחדר הכריזות כדי לקרוא לסאם לדו-קרב מולה. השניים נלחמות קשה אך טורי משתמשת בצמידים הדוקרניים שלה כדי לפגוע בסאם ודוקרת אותה בצלעות. למרות זאת סאם מטיחה אותה מהמדרגות. שניהן נמצאות כשמיגל נופל ונפצע באורח אנוש. בהמשך טורי היא אחת התלמידים שעצרו את ג'וני לחזור לארגון שהוא הקים, אחרי פציעתו של מיגל.

לאחר התקיפה בבית הספר היא הורחקה לאלתר ומצויה במעקב צמוד, דבר המונע ממנה לחזור לקוברה קאי והיא צריכה לעבוד קשה בשביל אמה החולה, תוך שבעל הדירה שלה מנצל את מרותו עליה. לאחר שכריס מתערב בשבילה היא מקבלת פטור מתשלום וכך יכולה להתאמן בקוברה קאי. היא מאיימת על סאם ובקרב הסופי עומדת להכות אותה עם שוט ברזל אך סאם מצליחה להדוף אותה לאחר שהתגברה על פחדה ממנה.

בעונה הרביעית טורי יוצאת עם רובי ואמנדה מחליטה להרחיק את טורי מבתה וממשפחתה תוך הגעה לעבודתה, מה שגורם בטעות לפיטוריה. לאחר שכריס מבקש מאמנדה להתרחק מטורי מאחר שהיא מפרסנת יחידה, אמנדה משנה גישה ומנסה לעזור לטורי. בתחילה טורי מתנגדת לכך בתקיפות אך לאחר מפגש עם דודתה, הרוצה לקבל את המשמורת על אחיה ועל כספיו, היא מבקשת עזרה מאמנדה לחזור ללימודים ואמנדה מסכימה, אף שסאם חוששת מהרעיון. בלימודים סאם מזהירה אותה מהתקרבות אליה ובנשף הסיום טורי עם רובי נלחמים בסאם ומיגל, מה שגורם לארבעתם ליפול לבריכה. בתחרות טורי מעפילה לגמר מול סאם אך עקב התחייבות לאמנדה משחקת לפי הכללים. היא מנצחת את סאם ומבטיחה את הגביע לקוברה קאי, אך כשהיא מגיעה למועדון היא מבינה שטרי סילבר שיחד את השופט.

בעונה החמישית טורי מבקרת בכלא את כריס ומנסה להשתחרר מהארגון שהיא מתחילה לזנוח, תוך שגם רובי עזב אותו. היא מרגישה כישלון עקב השוחד של סילבר אף שהוא מנסה להרשים אותה, עוזבת את רובי שמנסה לשדל אותה לעזוב את קוברה קאי ומפתחת יריבות עם קים דה-און, הסנסאי החדשה הרואה בה חלשה ודורשת שתכה את חברותיה לארגון כמו דבון לי. היא נאלצת לשתף פעולה אך לבסוף מחליטה לעזוב לפני הטורניר העולמי, משאירה את דבון לי להחליף אותה. אז היא מגלה לסאם בהפתעה שהיא לא הפסידה בתחרות אך סאם מתעמתת איתה על שידעה על השוחד. טורי בורחת כשחברי מיאגי דו מתקרבים והיא גם נענשת בבעיטה דרך אבן מוצקה בידי דה-און הנוקשה, מה שגורם לידה לדמם. סאם מגיעה לפגוש אותה ומגלה שהיא מדממת וככה היחסים ביניהם נרגעים. אז טורי עוזרת לחבורה לפרוץ למטה קוברה קאי, בו נחשף סרטון התרמית של סילבר שנעצר. לאחר מכן טורי חוזרת לקשר עם רובי.

## דמויות משניות
### מהסרט הראשון
**לוסיל לרוסו** (מגולמת בידי רנדי הלר): היא אמו של דניאל לרוסו העוברת איתו מניו ג'רזי לקליפורניה אחרי מות בעלה ואביו של דניאל. היא עברה לצורך עבודתה במחשבים והיא מצליחה בכך כך שבהמשך היא נרשמת לקורס הכשרת מנהלים במשך שני לילות בשבוע.

לוסיל היא אשה פתוחה ועצמאית והיא מתרשמת מאלי מיילס ומרשה לה לקרוא לה בשמה במקום כ"גברת לרוסו", כפי שהוריה של אלי הרשמיים נוהגים. היא דואגת לבנה ולצרכיו אך לא מודעת לבריונים המטרידים אותו. היא גם מתרשמת ממר מיאגי לאחר שתיקן את האופניים השבורים של דניאל ומתרשמת מהביקורים התכופים של דניאל אצל מר מיאגי. בעונה השנייה היא גם מרשה לדניאל להיות אצל מיאגי כדי שתוכל להתרכז בעבודת הקיץ שלה. בסרט השלישי היא חשבה לחזור אך נאלצת להישאר בניו ג'רזי עם דוד לואי החולה ודניאל נשאר אצל מיאגי, דבר המקובל עליה.

היא נראית גם בקוברה קאי בו היא מבקרת את דניאל ואמנדה עם משפחתם, אך היחסים בינה לאמנדה מורכבים בעיקר בשיטות החינוך וכן בשיבוצו של בן דודו של דניאל, לואי לרוסו בעבודתו אף שהוא בעיקר מפריע. עם זאת היא עוזרת לדניאל בזכרונות משותפים שלהם על אביו ועל מר מיאגי.

**בובי בראון** (מגולם בידי רון תומאס): הוא חברו של ג'וני ותלמיד לצידו בארגון "קוברה קאי" של כריס. בראון הוא בריון שהולך עם העיקרון "ללא רחמים" של כריס אך נחשב לרגוע יחסית לחבריו אף שהוא מיומן מאוד בקראטה והוא ניסה להניא את ג'וני להכות את דניאל על החוף וגם במסיבת ליל הקדושים כשהוא חטף מספיק לטענתו. ועדיין הקניט את דניאל, שנתן לו אגרוף בפנים והורחק ממשחק כדורגל וכן הוא זה שפגע ברגלו של דניאל בטורניר לצוויו של כריס ונפסל אוטומטית בשל כך.

בקוברה קאי הוא נראה בעונה שנייה לצד המיטה של טומי החולה, אז הוא הפך לכומר ופרש מחיי הקראטה. הוא מופיע גם בעונה השלישית כמטיף בכנסייה כשג'וני השיכור הורס את הרצאתו ובובי מכה אותו עד שהוא חסר הכרה. לאחר שהוא מתעורר בובי נוזף בו אך עוזר לו לארגן מפגש עם רובי וגם תורם מעט כסף לרפואת מיגל. בכלא הוא פוגש את רובי אך רובי עוזב כשהוא מבין שאביו לא יגיע.

**טומי** (מגולם בידי רוב גריסון): טומי הוא חברו של ג'וני ויד ימינו העיקרי והוא בחור קולני ולגלגני ביותר בחבורה. בטורניר הוא נלחם והובס בידי דניאל בשלב מוקדם יחסית ומאז עודד מהיציע את ג'וני חברו. האימרה הידועה ביותר שלו היא: "תארגנו לו שק גופה", לאחר שבובי פוצע אותו קשה ברגל. הוא גם הקניט את דניאל ואלי שהלכו יחד באומרו: "לך עם התולעת לשבוע". עם זאת הוא גם מופתע מהאלימות שבובי גורם בהוראת כריס לרגלו של דניאל ובהמשך ניסה לגונן על ג'וני מכריס בצעקות אך כריס הכה אותו בפניו והוא נפל לקרקע. כמו חבריו הוא עזב סופית את הקוברה קאי.

הוא מופיע גם בסדרה קוברה קאי בעודו חולה קשה, כנראה מסרטן וג'וני נקרא להיפרד ממנו לפני שיהיה מאוחר מדי. כשהוא מוקף בחבריו הטובים מהתיכון הוא מחליט לצאת מהמכונות של בית החולים ולרכוב עם החברים על אופנועים כמו בשנים המוקדמות שלהם. במהלך הטיול שכלל היאבקות בבר מקומי וכן שתיית בירות מול מדורה הוא מספר לג'וני שהוא התחבר אליו בעיקר כדי לזכות להתקרב לאלי, אליה הוא נקשר. החבורה נרדמת סביב המדורה אך בבוקר מתברר שטומי מת בשנתו ובסוף הפרק מזמינים אמבולנס שטומן אותו בשק גופות (פרפרזה לאימרה הידועה שלו).

השחקן רוב גריסון מת חצי שנה לאחר הצילומים מסיבוכים בכליות ובכבד וזו הייתה ההופעה האחרונה שלו.

**ג'ימי** (מגולם בידי טוני אודל): ג'יימי הוא חבר נוסף של ג'וני וחבריו והוא השקט ובעל החגורה החומה היחידה בן חבורתו של ג'וני. הוא שקט בהרבה מחביריו עם מעט מאוד מילים בסרט והוא מובס בטורניר במהירות בידי דניאל. הוא גם מופתע מהמכה שבובי נותן לדניאל ומופתע גם כשכריס חונק את ג'וני אך אף על פי שהוא צועק הוא לא פועל. בהמשך הוא נוטש את הקוברה קאי עם חביריו.

הוא מופיע גם בסדרה קוברה קאי לצד חברו החולה טומי ובמהלך שיחתם אומר לג'וני שאסור להסתמך על כריס שוב, דבר שמובן בהמשך.

**דויטש** (מגולם בידי צ'אד מקווין): דויטש הוא חברו הטוב של ג'וני ואחד מהקשוחים והברוטאלים בחבורתו. כמו חביריו הוא נהנה להקניט את דניאל וקורא לו "בשר מת" בחדר ההלבשה. עם זאת הוא השני שדניאל מביס בטורניר. הוא אכזרי יחסית ולא מתרשם מהמכה שבובי גורם לרגלו של דניאל אך מופתע מתגובתו של כריס שחונק את ג'וני והוא לא מגיב, אף שלא נראה מרוצה ובהמשך נוטש עם חביריו את הארגון.

בניגוד לשאר חבריו הוא לא מופיע בקוברה קאי לצד טומי החולה ומהשיחה ביניהם נשמע שהוא היה במוסד לעבריינים צעירים או אף בכלא.

**פרדי פרננדס** (מגולם בידי ישראל ג'וארבה): פרדי הוא תלמיד בן גילו של דניאל המכיר אותו לראשונה כשהוא מגיע לקליפורניה ומציג לו את סביבתו. הוא גם מזמין אותו למסיבת חוף בה דניאל מכיר את אלי והוא אוזר בו אומץ להתחיל איתה, אך לא מגיב מול תקיפתו של ג'וני. הוא גם מתרחק מדניאל לאחר שהוא מושעה מהכדורגל אך בטורניר הוא מריע לו ומרים אותו על הכתפיים כשהוא זוכה, חוזר להיות ידידו.

**גב' מילו** (מגולמת בידי פרנסס ביי): גברת מילו מקבלת תפקיד קטן בתור אשה זקנה עם כלב השומרת בכניסה למבנה בו דניאל מתגורר והיא מודיעה לו איפה מיאגי גר. בדומה לדניאל היא גם במקור מניו ג'רזי וגם לה יש דוד בשם לואי. היא מופיעה גם בסרט השלישי מברכת את מיאגי ודניאל ששבו מיפן אך היא איבדה את דירתה עקב עלויות מחירים.

**ג'ודי**: גודי הייתה חברתו של דניאל בניו ג'רזי והיא נפרדת ממנו בדקות הראשונות של הסרט, אף שדניאל חושב עליה גם בהמשך. אמו גם התלהבה ממנה והיא שואלת אותו האם אלי יותר יפה ממנה, כשדניאל טוען שהיא "קוברת" את ג'ודי. כשדניאל מדבר עם בתו סאם הוא אומר לה שהוא חשב שהם לעולם לא ייפרדו עד המעבר שלו לקליפורניה.

**סוזן** (מגולמת בידי ג'ולי פילדס): היא חברה טובה של אלי מיילס. היא לא מתלהבת מדניאל ומתייחסת אליו כ"פטרייה" במהלך המסיבה בליל כל הקדושים. עם זאת היא מופיעה בטורניר הקראטה ומריעה עם חברותיה לדניאל.

**ברברה** (מגולמת בידי דנה אנדרסן): עוד חברה של אלי מיילס שכמו סוזן לא מתלהבת בתחילה מדניאל אך מריעה לו כשהוא זוכה בגביע.

**מר מיילס** (מגולם בידי ויליאם באסט): אביה של אלי. הוא נראה במפגשים בין דניאל לבתו ונראה שהוא ידידותי ומנומס אך לא מתרשם ממצבה של משפחתו של דניאל ולא מצורת הריקוד שהוא מלמד אותה.

**השופט** (מגולם בידי פאט א. ג'ונסון): השופט של הטורנירים הארציים של העמק בשלושת הסרטים הראשונים. הוא לא נראה כלל מעבר לעמדת השפיטה.

**דאריל וידאל** (מגולם בידי שחקן בעל שם זהה): יריב קראטה מיומן (שאינו שייך לקוברה קאי) בטורניר העולה לשליש הגמר ואז מובס בידי ג'וני לורנס. הוא נראה בסוף הסרט מברך את דניאל הזוכה.

**ג'רי רוברסטון** (מגולם בידי לארי ב. סקוט): אומן לחימה מהקוברה קאי שאינו שייך למחנה של ג'וני. הוא הובס לבובי במשחק ספורטיבי בתוך הארגון. בטורניר הוא הובס ראשון בידי דניאל ולא נראה יותר בסרט.

**הכרוז** (מגולם בידי ברוס מלמוט): כרוז הטורנירים של העמק הצועק את התוצאות של הדו-קרבות בשלושת הסרטים הראשונים. נראה שיש לו יחס מכובד לדניאל.

### מהסרט השני
**קומיקו** (מגולמת בידי טאמלין טומיטהא): קומיקו היא אחייניתה של יוקי וידידתו של דניאל באוקינואה. היא רקדנית מתחילה הרוצה להתמחות בלימודי ריקודים, מאחר שאין כאלה בכפר. דניאל מזמין אותה לראות אותו באמריקה שם יש הרבה מוסדות ריקוד טובים, אך היא מעוניינת ללמוד בטוקיו. קומיקו מעניינת גם את צ'וזן שרואה בה "תגמול" על העלבון שקיבל מדניאל והוא מנסה להפשיט אותה אך נכשל. לאחר שסאטו מודיע שינהל דו-קרב מול מיאגי, קומיקו מוזגת בטקס סמלי תה לדניאל והם מתנשקים. עם זאת פורצת אז סופה והם נאלצים להימלט למסתור. לאחר מכן סאטו מתפייס עם מיאגי ומחליט לארגן פסטיבל בטירה העתיקה שליד הכפר טומה. קומיקו רוקדת על בימה מול הקהל אך צ'וזן חוטף אותה מאחורה ומאלץ את דניאל להילחם מולו או שתמות. דניאל פוסע לבימה וקומיקו מנסה לחנוק את צ'וזן אך הוא הודף אותה. עם זאת דניאל מביס אותו והוא מתמוטט על הרצפה, תוך שדניאל מנשק את קומיקו לתרועת הקהל.

היא מופיעה בעונה שלוש של הסדרה ומתברר שהיא מלמדת ריקודים יפנים בקניון חדש, שם דניאל פוגש אותה. מתברר לו שהיא לא התחתנה או ילדה ילדים ושהיא ירשה את ביתה של דודתה ושמרה מכתבים של מיאגי ושלה. קומיקו מארגנת פגישה בין דניאל לצ'וזן וגם עם החבורה שהוא הציל בסופה, שהפכה לאחראית בחברת "דויוטה", מה שמציל את מצבו בחברת הרכב. בהמשך נרמז שהיא ביחסים חדשים עם צ'וזן שבעודו שיכור מציע לה חברות.

**סאטו טוגוצ'י** (מגולם בידי דני קמקונה בבגרות ובידי אקיהירו קיטאמורה בצעירותו): סאטו היה חברו של מיאגי ותלמידו היקר של אביו אך הם הסתכסכו עקב האירוסין של סאטו עם יוקי שהתאהבה במיאגי, עד כדי כך שנשבע להפר את נדר האירוסין. על כך סאטו הודיע שינהל דו-קרב טקסי עד המוות אך מיאגי ברח בלילה מאוקינואה לארצות הברית וסאטו נשבע עוד לנקום אם יחזור. במשך השנים הפך לתעשין עשיר שבבעלותו כל הכפר.

כשמיאגי ודניאל חוזרים לכפר טומה הם מובלים בידי אחיינו, צ'וזן למחסן צדדי בו סאטו מחכה להם ומודיע למיאגי שהוא רשאי לראות את אביו ולאחר מכן יילחמו. כשאביו של מיאגי מת הוא משלב את ידי שני תלמידיו שיחזרו לחברות אך סאטו מחכה לנקמה. מיאגי לא רצה להשתתף בקרב אז צ'וזן ואנשיו באו להרוס את ביתו ולפגוע בו ובדניאל. מיאגי נלחם בהם ומבריח אותם. בהמשך פורצת סערה חזקה וסאטו נתקע מתחת בולי עץ גדולים ומיאגי מחלץ אותו ממנו, כך שהיחסים ביניהם הפשירו. עם זאת הוא מנדה את אחיינו שסירב לעזור לילדים שנתקעו וצ'וזן בורח משם.

סאטו מודיע שיקים פסטיבל בו קומיקו מוזמנת לרקוד אל מול הכפר. עם זאת צ'וזן הורס את האירוע ומנהל דו-קרב נגד דניאל, שגרם לו עוגמת נפש לדעתו. סאטו לצד מיאגי ותושבי הכפר מגלגלים תופי יד מסתובבים המהווים השראה לדניאל והוא מנצח.

הוא נפטר במשך הקוברה קאי ולפני כן הפך את כפרו לעיר משגשגת מלאה קניונים. הוא הוריש לאחיינו צ'וזן את דירתו ומועדונו והפך אותו לאדם טוב.

**יוקי** (מגולמת בידי נובו מקארתי): יוקי הייתה ארוסתו של סאטו אך היא ומיאגי התאהבו מאוד, עד שמיאגי החליט להפר את האירוסין ולבקש את ידה, מה שהכעיס את סאטו והוא דרש דו-קרב עד המוות על ליבה. מיאגי נמלט מהאי בלילה לפני כן והגיע לאמריקה תוך שסאטו עוד זעם עליו. כשמיאגי הגיע לאוקינואה הוא גילה שהיא מעולם לא התחתנה ולאחר הפגישה שלהם הם החלו להתקרב אחד לשני שוב. עם זאת היא נשארה רווקה לצד אחייניתה, קומיקו באי כשמיאגי נסע.

יוקי נפטרה במשך הסדרה קוברה קאי והיא הורישה לאחייניתה את דירתה.

**אביו של מר מיאגי** (מגולם בידי צ'ארלי טנימוטו): היה מאסטר קראטה מומחה שאימן את מיאגי ואת סאטו בדרכים שלוות ואומנות המיועדת רק להגנה ולכבוד. לפני מותו מיאגי וסאטו היו צמודים אליו והוא שילב את ידיהם כדי שיתאחדו שוב, כפי שבסוף קרה. לאחר מותו סאטו נתן למיאגי מספר ימים להתאבל לפני הדו-קרב שלהם שלבסוף התבטל.

**יונה** (מגולמת בידי טרייסי טוגוצ'י): יונה היא ילדה קטנה שנתקעה על עמוד גבוה במשך הסופה. כשמיאגי וסוטו מבקשים מדניאל וצ'וזן לעזור לה, צ'וזן לא מוכן לשתף פעולה עם דניאל ודניאל מציל אותה לבד, תוך סיכון חייו. לאחר מכן סאטו מגלה את אחיינו וחובר למיאגי ודניאל.

יונה מופיעה בקוברה קאי בעונה שלוש תוך שהיא מדברת עם קומיקו. מתברר שהיא דוברת אנגלית שוטפת והיא הסגנית של ארגון "דויונה" העולמי. היא פוגשת בדניאל ושניהם מזהים אחד את השני. היא משיבה טובה לדניאל ומצילה את חברתו מקריסה, מה שהורס לטום קול את תוכניותיו.

**טושיו** (מגולם בידי ג'ואי מיאשימה): הוא אחד משותפיו העבריינים של צ'וזן העוזר לפגוע בדניאל ובקומיקו וכן להרוס את ביתו של אביו של מיאגי.

**טארו** (מגולם בידי מארק האיאשי): עוד שותף של צ'וזן שפוגע ומייסר את דניאל ומנסה להרוס את ביתו של אביו של מיאגי.

**חבר של קומיקו** (מגולם בידי בי. די. וונג): חבר של קומימו המזמין אותה ואת דניאל לסייר בשוק.

**איצ'ירו** (מגולם בידי ארסניו טרינידאד): איצ'ירו הוא אחד הכפריים הראשיים בכפר טומי והראשון שמיאגי מציג לדניאל. הוא מחבב את ילדי הכפר וחובב סיפורים עתיקים והוא בעל אומנות בתיפוף של תוף היד המסורתי. דניאל עוזר לו להערים גזרים על עגלה ולהוביל אותה לשוק בו צ'וזן מוכר. דניאל מעמיס את הגזרים, אך שצ'וזן רוצה שיתרחק והוא בודק את המשקולות ומגלה את הרמייה של צ'וזן. תושבי הכפר אז מכים את צ'וזן שמתעב את דניאל מרגע זה. בהמשך הוא נראה בבניית הכפר ההרוס והוא מנפנף עם התופים שלו לצד מיאגי, סאטו ושאר תושבי הכפר במהלך הקרב בין דניאל לצ'וזן ומריע בניצחונו של דניאל.

ארסניו טרינידאד משחק גם את אב המנזר מהסרט הרביעי אך לא ברור אם הוא מגלם את אותה דמות.

### מהסרט השלישי
**מייק בארנס** (מגולם בידי שון קיינן): הוא אנטגוניסט מרכזי בסרט השלישי. הוא אלוף תחרותי וקשוח בקראטה שזכה בעשרות טורנירים. ידוע בעיתונות המקומית בתור: "הילד הרע של הקראטה" עקב שיטותיו האכזריות.

סילבר שוכר אותו כדי שיפגע בדניאל בטורניר הארצי, אך מייק מבקש חמישים אחוז מהרווחים של סילבר והוא מסכים. כשסילבר שומע שדניאל לא יתחרה השנה הוא שולח את מייק ושותפיו: סנייק ודניס לאיים עליו ועל ג'סיקה ולבסוף שובר אותם כשהם יורדים להביא עצי בונסאי מתחתית צוק סמוך לים. דניאל חותם ומייק נותן להם לעלות מהצוק מאיים אם יתחרט על החתימה. הוא מופיע כתרגיל של סילבר בחצר של מיאגי מאיים על דניאל, אך סילבר "מציל" את דניאל כדי לרכוש את אמונו ומתחיל לאמן אותו איך להתמודד מול היריב האכזר.

עם זאת כשדניאל מחליט לפרוש סילבר מתגלה כשותפו של מייק ושל כריס המופיע פתאום במתחם ה"קוברה קאי". מייק מכה את דניאל כמה שיותר אך מיאגי עולה עליהם ומביס את מייק, את כריס ואת סילבר המצחקק. לאחר מכן מיאגי מאמן את דניאל לטורניר.

מייק עולה לגמר כמצופה ומתחרה מול האלוף הקודם, דניאל. הוא מכה בו כדי לזכות בנקודה ואז מפסיד נקודות על מכות לא-חוקיות שפוגעות קשה ברגלו של דניאל. עם זאת דניאל בעידודו של מיאגי מוצא נקודת ריכוז חזקה ומביס את מייק, אשר מאבד בו זמנית את הרווחים מסילבר. לאחר שחשפו את שיטותיהם מייק נאסר להשתתף לעולם בטורנירים.

בארנס חוזר בעונה החמישית של קוברה קאי, בו התברר שהוא השתנה לטובה עקב הענישה שנגזרה עליו ובה הוא איבד את עיסוקו כאמן קראטה והחל לפתח עבודות ידיים, מה שניטב את כוחותיו לטובה והוא הפך לבעלי חנות רהיטים מצליחה. דניאל וצ'וזן עוקבים אחריו כדי שסילבר לא יגיע אליו לפניהם, אף שמסתבר להם שהוא כלל לא קשור לסילבר עוד והוא מופתע לראות את דניאל בעודו משוחח עם לקוח על שולחן. ואולם צ'וזן חושד שהוא יפגע בדניאל ופוגע בו ובאנשיו עד שדניאל מצליח להבהיר לו את המצב ומתברר שהוא פגע באנשי האבטחה. מייק הכועס מעלה מחיר של ספה שצ'וזן מעדיף לקנות. אז הוא נותן להם מידע על עורכי הדין המושחתים של סילבר, אך סילבר מונע מדניאל להגיע אליהם ונוקם במייק בידי שריפת חנותו. מייק נראה בהמשך שיכור כשהוא גונב את הלימוזינה שבה דניאל, ג'וני וצ'וזן ומבקש מהם להגיע איתו כדי לפרוץ לביתו של סילבר וג'וני וצ'וזן מגיעים איתו. מייק מנסה לפגוע באנשי סילבר אך נפגע בגבו מאחד הסנסאי ומתעלף. עם זאת הוא מתעורר בהמשך ומציל את חייו של ג'וני מסנסאי שעומד לשסף אותו. כנקמה בסילבר שנעצר הוא לוקח ציור יקר מביתו.

**ג'סיקה אנדרוז** (מגולמת בידי רובין לייבלי): היא ידידתו של דניאל ובת דודתה של אשתו לעתיד, אמנדה.

בסרט השלישי היא מופיעה כשכנתו החדשה לחנות הבונסאי, לאחר שעברה ללוס אנג'לס כדי לברוח מחברה לשעבר, ליד ביתה בקולומבוס אך היא מחליטה לחזור לבסוף לביתה. היא מעצבת כלי חרס אותם צריכים דניאל ומיאגי שיתאימו לעצים וכך נקשרת לדניאל. עם זאת הם מופרעים בידי מייק בארנס ושותפיו המאיימים על דניאל שיירשם לטורניר. הם מחוללים מהומה והורסים את החנות ואת העצים היקרים. דניאל וג'סיקה יורדים להביא עץ סודי בקצה צוק ליד הים, אך בעלייתם הם נתפסים בידי מייק ושותפיו ולפני שג'סיקה נופלת דניאל נכנע וחותם להם על הטופס. לאחר שדניאל לומד בשיטותיו האכזריות של טרי סילבר הוא מכה שיכור ששוחד בידי סילבר לחטוף את ג'סיקה ממנו. המכה החזקה שוברת את אפו של השיכור וג'סיקה מזדעזעת מדניאל. הוא רץ להסביר את עצמו אך היא מחליטה לארוז למחרת לביתה. עם זאת נרמז שהיא רואה בו חבר וסולחת על התקרית.

ג'סיקה מופיעה גם בעונה החמישית של קוברה קאי (בניגוד לשאר חברי הצוות המקורי היא לא נראית לצד דניאל או בפלאשבקים מהסרטים), בה מתברר שהיא בת דודתה של אמנדה מאוהיו. לאחר המריבה של אמנדה עם דניאל היא עוזבת עם סאם ואנתוני לאמה ונפגשת עם ג'סיקה בבר, בו ג'סיקה מבינה את המורכבות ביניהם. ג'סיקה מבהירה לאמנדה על יחסו המרושע של סילבר לדניאל ואליה בעבר, דבר שעוד גורם לה סיוטים (עקב האיומים בהפלתה בידי מייק ואנשיו). הדבר גורם לאמנדה לשקול מחדש את היחס לסילבר. אז מכרה מהתיכון של ג'סיקה, אליזבת' רוני שבעבר חטפה את חברה של ג'סיקה ללא שהקשר המשיך, מתחילה קטטה עם אמנדה וג'סיקה ולאחר קטטה הם נמלטים יחד עם סאם ואנתוני מהבר.

**סנייק סילבר** (מגולם בידי ג'ונתן אבילדסן): הוא בנו של טרי סילבר ואחד מעושי דברו לצד מייק בארנס. הוא ודניס עוזרים למייק לאיים על דניאל וג'סיקה ולהרוס את החנות הבונסאי שלהם עד שדניאל נכנע וחותם על השתתפות בתחרות. הוא לא מוצלח בלחימה כמו דניאל או מיאגי שמגרש אותו בקלות מחנותו.

**דניס** (מגולם בידי כריסטופר פול פורד): הוא אחד מעושי דברו לצד מייק בארנס. הוא ודניס עוזרים למייק לאיים על דניאל וג'סיקה ולהרוס את החנות הבונסאי שלהם עד שדניאל נכנע וחותם על השתתפות בתחרות. הוא פחות מוכשר בלחימה מחביריו ודניאל מביס אותו בקלות. הוא גם לא מדבר כמעט בסרט.

**דוד לואי** (מגולם בידי ג'וזף ו. פרי): הוא דודו של דניאל, אח של אביו המנוח וגיסה של לואיס לרוסו הגר בניו ג'רזי. הוא מופיע כבול למיטה סובל מנפחת ומאלץ אותה להישאר לטפל בו תוך שהוא מצלצל אליה מאחר שקשה לו לדבר.

הוא נפטר לפני הסדרה קוברה קאי מהמחלה. בנו הוא לואי לרוסו ג'וניור, עובד בחברה של דניאל.

**מילוש** (מגולם בידי יאן טריסקה): הוא משרתו האישי של טרי סילבר.

**מרגרט** (מגולמת בידי דיאנה וובסטר): היא המזכירה האישית של טרי סילבר. היא רושמת מה שכותב וסולדת ממייק בארנס מאחר שהוא צעיר וגס רוח.

**הקריין** (מגולם בידי ריק הרסט): הקריין של הטורניר הארצי בעונה השלישית המציג את הדו-קרב בין מייק לדניאל.

### מהסרט הרביעי
**קולונל פול דוגן** (מגולם בידי מייקל איירונסייד): הוא האנטגוניסט הראשי של הסרט הרביעי. הוא מחנך ביטחוני האחראי על משמרות בית הספר ומאמן תלמידים נבחרים בשיטות קשוחות וחסרות רחמים בצורה המזכירה את ג'ון כריס. הוא גם נקמן גדול כשתלמידו הטוב, אריק מקגווין מחליט לעזוב את הארגון והוא מוביל אותו למארב כדי שלוחמיו יכו אותו. הוא עושה את זה בסוף הסרט אך ג'ולי ומיאגי נמצאים בתחנת הרכבת באותו זמן ומביסים את הלוחמים שפגעו בו. דוגן קורא להם להמשיך להילחם ומיאגי ניגש להכות אותו, משכיב אותו על הרצפה ונראה שעומד לחבוט באפו אך למעשה הוא רק נושף על אפו ודוגן מתמוטט על הרצפה. לאחר מכן הלוחמים נותנים כבוד לג'ולי ומיאגי.

**אריק מקווין** (מגולם בידי קריס קונרד): הוא תלמיד במשמרות של פול דוגן במטרה להתקבל בעתיד לאקדמיית חיל האוויר של ארצות הברית. הוא גם עוקב אחרי ג'ולי פירס ומגלה את העקב שעליו שמרה אך מחליט שלא לגלות עליו לבקשתה. אף על פי שסלדה ממנו בהתחלה עקב השתייכותו לקבוצה האכזרית של דוגן היא תחברת אליו בהדרגה ויחד הם מטפלים בעקב ושומר עליו כשהיא נמצאת באימון. לבסוף העקב נמצא בידי נד ומגורש בעוד אריק עוזב את החבורה של דוגן. דוגן מחליט להתנקם בו וכאשר אריק וג'ולי מתנשקים על גג רכבת מגיע נד ושובר את חלונות האוטו של אריק וקורא לו להתעמת על פסי הרכבת. שם מחכה לאריק מארב מקבוצתו האכזרית של דוגן, אך ג'ולי ומיאגי מגיעים לעצור אותם והם מביסים את רוב הלוחמים. דוגן קורא לפגוע בו עד שמיאגי מביס אותו והוא מושכב על הרצפה.

**לואיזה פירס** (מגולמת בידי קונסטנס טוורס): לואיזה היא סבתה של ג'ולי ואלמנתו של סגן ג'ק שלחם לצד מיאגי במלחמת העולם השנייה. לאחר שהוריה של ג'ולי נהרגו היא נאלצה לשמור עליה למרות הבעיות שהיא יוצרת לסביבתה ולואיזה מתלוננת למיאגי שאין לה כוחות אליה. מיאגי אומר לה שהיא יכולה לנוח בביתו בלוס אנג'לס ולאגור כוחות כשהוא ילמד את נכדתה להתנהג. היא נראית בסוף הסרט ביום הולדתה של ג'ולי מכינה טאקו.

**נד קנלר** (מגולם בידי מיכאל קבאליירי): הוא האנטגוניסט המשני של הסרט. הוא לוחם במשמרות של פול דוגן המכוון להגיע גבוה בעתיד ומקבל את הלחימה הקשוחה של דוגן כעיקרון תוך שהוא מוביל קבוצת בריונים ברחבי בית הספר. הוא מטריד את ג'ולי כדי שתצא איתו וכשהיא מסרבת לו הוא מעליל עליה לדוגן עלילות שמרחיקות אותה מהבית ספר, למשל שהיא מעשנת ופורצת באמצע הלילות למבנים. הוא גם מקנא באריק שמתנשק עם ג'ולי ולבסוף יוצא למעבר רכבת ושובר את חלונות רכבו, מושך אותו לרציפים. על הרציפים מחכים לאריק דוגן וצוותו הנקמנים אך ג'ולי ומיאגי מגיעים בזמן וג'ולי בועטת היטב בנד שנכנע ומספיק להיאבק לצד דוגן. לאחר שהוא הפסיד למיאגי נד אומר לו שהוא שיקר באמירה שיש לו את כל הפתרונות האפשריים. הוא גם מזועזע מהרעיונות האלימים של דוגן הקורא לרצוח את אריק או להעיף את ג'ולי.

**אב המנזר** (מגולם בידי ארסניו טרינידאד): הוא הנזיר הראשי של המקדש הבודהיסטי בו שוהים מיאגי וג'ולי בעודה מרותקת מבית הספר. האב הוא אדם חביב ונעים הליכות אך בעל כללים ברורים, למשל הוא מתנגד להריגת חרקים כמו שג'ולי ניסתה לעשות. ג'ולי מפייסת אותו על כך בהבאת גמל שלמה לידיו כהוכחה שהיא מכבדת את כל היצורים החיים. האב מכין לה הפתעה ומכין לה עוגת יום הולדת מפתיעה תוך שהנזירים שרים. היא מבקשת מהם להגיע למסיבה בביתה והם מסכימים. הם מגיעים למסיבה ופוגשים את אריק כשחלקם מגוננים שלא ינצל אותה ואז נותנים להם לנסוע במכונית יחד. הנזירים הולכים לבאולינג וכששחקן מקומי לועג להם הם מתערבים שינצחו אותו, מה שקורה ואז זוכים לכבוד מצידו. אב המנזר נראה מודיע למיאגי שישנה סכנה לאריק מנד ואנשיו של דוגן.

אף על פי שהשחקן שיחק את דמותו של איצ'ירו מהסרט השני לא ידוע אם מדובר באותה דמות.

**צ'ארלי** (מגולם בידי וולטון גוגינס): הוא אחד מחבריו של נד ומתלמידיו של דוגן הנראה בקרב הסופי ברציפים. הוא צופה בזעזוע בנד פוגע קשה באריק לפקודת דוגן אך כשמיאגי וג'ולי מגיעים לזרתו, דוגן קורא לו להילחם בג'ולי לצד שאר חברי הארגון אך הוא מחליט לפרוש ולהותיר את דוגן להילחם במיאגי לבד.

**נזיר גבוה** (מגולם בידי ג'ים אישידה): אחד הנזירים במקדש הבודהיסטי שבו מיאגי וג'ולי מבקרים.

**נזיר** (מגולם בידי רודני קגיאמה): אחד הנזירים במקדש הבודהיסטי שבו מיאגי וג'ולי מבקרים.

**נזיר** (מגולם בידי סת׳ סקאי): אחד הנזירים במקדש הבודהיסטי שבו מיאגי וג'ולי מבקרים.

### מסרט הרימייק
**צ'אנג** (מגולם בידי ג'אנגווי ואנג): הוא אחד האנטגוניסטים העיקריים של סרט הרימייק המקביל לג'וני לורנס מהסרטים הראשונים והוא יריבו הראשי של דרה פארקר.

צ'אנג הוא ילד בעל חגורה שחורה מומחה לקונג פו המנהיג קבוצת בריונים שלומדים אצל מאסטר לי ב"אולפן הדרקון הלוחם". הוא מצוי בקרבה למיי יינג והוא מרחיק את דרה ממנה ולאחר דו-קרב ביניהם משאיר לו פנס בעין. כמו כן הוא מביך אותו וגורם לו להסתבך עם המורים ושאר התלמידים, ממלא את דרה בחששות מהלימודים.

באחד הסיורים בעיר העתיקה דרה שופך על חבריו מים מטונפים והקבוצה תופסת את דרה ומכה אותו. החברים אומרים לו שזה מספיק אך הוא הולך לתת מכת מחץ ואולם מר האן מופיע ומגונן על דרה כשהוא מנצל את כוח הבחורים כנגדם והם נופלים מותשים. כשצ'אנג מצביע על מר האן למאסטר לי הוא מאיים על מר האן שלא יתערב ובהסכמה מחליטים שדרה יתמודד בטורניר הארצי בקונג פו. בינתיים דרה מספיק להציק לו אך בטורניר מאסטר לי אומר לתלמידו, יאנג לפצוע את רגלו של דרה והוא זועק מכאב. רגע לפני שצ'אנג מנצח טכנית דרה שב להילחם ומצליח להביס את צ'אנג. בתגובה צ'אנג נותן לו כבוד ומעניק לו את הפרס ואז הוא וחביריו נוטשים את מאסטר לי ומצדיעים למר האן.

**מאסטר לי** (מגולם בידי יו רונגאנג): הוא האנטאגוניסט הראשי של סרט הרימייק, המקביל לג'ון כריס בשיטותיו האכזריות. הוא מנהיג "אולפן הדרקון הלוחם" והוא דורש מתלמידיו, שהעיקרי ביניהם הוא צ'אנג, להילחם בלי להראות אף רחמים לאויב והוא אף מכה תלמידים שלא נתנו מכה מוחצת.

הוא נראה כשמר האן פונה לדבר על התקיפה של דרה בעוד מאסטר לי דורש שלא יתקרב לתלמידיו. הם מסכימים שדרה יתמודד בטורניר הארצי ובינתיים לא יפגעו בו. בטורניר הוא מבקש מיאנג, אחד מתלמידיו להכות קשה את רגלו של דרה גם במחיר פסילה מהתחרות. המכה גורמת לדרה כמעט לפרוש אך מר האן מרפא את הרגל בכוסות רוח והוא חוזר ומנצח את צ'אנג. אז צ'אנג ושאר התלמידים המוצלחים מחליטים להצדיע למר האן ועוזבים את מאסטר לי. לא ידוע מה עלה בגורלו עוד.

בסיום שלא נכנס לסדרה הוא מסיים בדומה לקראטה קיד 2, בסצנה בה כריס חונק את ג'וני ושובר את גביעו ומיאגי מביס אותו סופית.

**שרי פארקר** (מגולמת בידי טראג'י פ. הנסון): היא אמו האלמנה של דרה פארקר. היא עוברת מדטרויט לסין שם היא עובדת כנראה במחשבים ונראה שהיא מתקשה להסתגל בדומה לבנה לתנאים בסין, אך היא מתאקלמת מהר יותר ממנו ואומרת לו שהם לא יכולים לחזור לדטרויט.

היא מבקשת מדרה שיסדר את חפציו, בייחוד את הז'קט שהוא מפיל ומצפה שיתלבש כראוי למערכת הסינית הנוקשה. למרות זאת היא לבבית והיא מנסה להרשים את מר האן הנראה לה אומלל (לאחר שאשתו ובנו נהרגו בתאונה ברכב בו נהג), כך שהיא מעודדת אותו לצאת לצידה ולצד בנה לאירוע בסין.

היא מעודדת את בנה בתחרות ומזדעזעת כשנפצע, אומרת לו שאולי עדיף לו לפרוש מהתחרות אך דרה לא מקשיב לה ומבקש כוסות רוח ממר האן, מה שעוזר לו לחזור לתחרות ולנצח.

**מיי יינג** (מגולמת בידי ון ון האן): היא ידידתו של דרה ותלמידה בכיתתו החדשה בסין. היא נגנית כינור שמתקבלת לאקדמיה המלכותית למוזיקה בבייג'ינג. דרה נתקל בה עם חברים שהכיר במגרש ליד ביתו ומתחיל לשחק לידה ולהשמיע לה מוזיקה באוזניות שלו, אך צ'אנג מחליט שהיא צריכה ללמוד והודף אותו בעוצמה לקרקע ולאחר תחרות גורם לחבורה בעינו. למרות זאת דרה ממשיך לבלות לצידה ולקחת אותה לקניון המקומי, שם הם רוקדים לצלילים שונים. עם זאת בעודם רוקדים היא נאלצת להגיע להופעה שהוקדמה לאותו יום. דרה מגיע לעודד אותה אך הוריה אוסרים עליהם להיפגש. לפני הטורניר דרה מגיע להתנצל בסינית בעזרתו של מר האן להוריה והם משיבים לו שהם שמחים שהוא חבר של בתם והם מאחלים לו בהצלחה בטורניר. מיי באמת נראית מריעה לניצחונו של דרה בטורניר בסוף.

**ליאנג** (מגולם בידי שהג'יה לו): הוא אחד מחביריו של צ'אנג הקרובים ומתלמידיו של מאסטר לי הקשוח. הוא מזכיר את בובי בראון מהסרט המקורי. עם זאת הוא נחשב להכי פחות אכזרי מבני החבורה והוא לא מתלהב מהמטלה שמאסטר לי נותן לו - להכות קשות את רגלו של דרה. הוא עושה זאת ונפסל מהתחרות. בסיום הסרט הוא מריע לצד צ'אנג למר האן.

**הארי** (מגולם בידי לוק קרברי): הארי הוא בחור צעיר דובר אנגלית הפוגש בדרה בתחילת הסרט ומציג לו את הגינה בה משחקים תושבי השכונה. כשדרה נקלע לדו-קרב מול צ'אנג הוא מנסה לדבר בעדינות למען דרה אך צ'אנג מסלק אותו משם.

### מהסדרה קוברה קאי
**כרמן דיאז** (מגולמת בידי ונסה רוביו): כרמן היא אמו של מיגל ובתה של רוזה העובדת בבית חולים כטכנולוגית רנטגן. במקור היא מאקוודור והיא דוברת ספרדית שוטפת. כשהיא שומעת שמיגל מצטרף לארגון הקראטה של ג'וני מאחר שהיא מתעבת אלימות, אך לאחר שיה עם ג'וני השכן שלה היא נותנת לו סיכוי לעזור למיגל להיפטר מבריונים. היא מגיעה עם אמה לעודד את מיגל בטורניר ומאושרת מניצחונו.
ג'וני רואה בטינדר שבחור שהיא יוצאת איתו מדבר בבר על איך הוא ינטוש אותה וג'וני מכניס לו מכות. קצת לאחר מכן ג'וני מתחיל לצאת עם כרמן למסעדה מקסיקנית ולהפעתם הם פוגשים בזוג לרוסו. כרמן מלמדת את ג'וני לרקוד סלסה במסעדה והם מתנשקים. עם זאת לאחר הפציעה החמורה של ג'וני היא רואה בו את הגורם שבנה הסתבך בקרב ומנתקת קשר איתו. בהמשך מתברר שהיא הייתה נסערת אך כשראתה כמה ג'וני משקיע בשביל הריפוי של בנה הם חזרו להיות בקשר ואף התקרבו יותר ויותר. כרמן יעצה לו שייתן למיגל לחזור לעצמו בדרכו אך ג'וני מצליח להחזיר אותו לעמוד. בהמשך הם מחליטים לספר למיגל שהם זוג רשמי, אך הוא מופתע מהקשר ביניהם ומרגיש מוזר הן בשיעורים והן בבית ובהמשך נוסע לפגוש את אביו לחרדת כרמן, מה שגם גורם לו לריב איתה אם כי ג'וני מוצא אותו בוכה במקסיקו ומשיב אותו לבית. בעונה החמישית כרמן בהיריון מג'וני, דבר הגורם לו לשינויים בחייו וגם עוזר למיגל ורובי להשלים ביניהם.

**רוזה דיאז** (מגולמת בידי רוז ביאנקו): רוזה היא אמה של כרמן וסבתו של מיגל שהגיעה עם משפחתה מאקוודור והיא דוברת בעיקר ספרדית. בניגוד לכרמן היא מתלהבת מג'וני ברגע הראשון מאחר שהוא יכול להגן על נכדה מבריונים. לרוב כרמן מסכימה עם אמה וכך גם מיגל, אך בניגוד לכרמן היא מעולם לא ניתקה קשר עם ג'וני ואף עודדה אותו להיות במיון איתה ועם מיגל.

**אנתוני לרוסו** (מגולם בידי גריפין סנטופייטרו): אנתוני הוא בנם הקטן של דניאל ואמנדה והוא ידון שמנמן ומפונק שאינו מבלה ואינו יוצא אלא בעיקר צופה במשחקי וידאו רוב היום, לאכזבת אביו. בעונה השנייה נראה שנשלח למחנה קיץ והוא כמעט ולא נראה. הוא נראה גם בעונה השלישית, מעט רזה יותר.

בעונה הרביעית התפקיד שלו גדל ומתברר שהוא חבר בקבוצת בריונים הנטפלת בעיקר לקני פיין. ואולם לאחר שקני מתחיל ללמוד קראטה ולהתמודד מולם הוא מנסה להשתנות. דניאל רואה את החולצה של קני וסובר בטעות שנטפלים לאנתוני. הוא מנסה לחבד אותו ל"מיאגי דו", אך מתברר לו שהוא לא בעסק ומאוחר יותר דניאל ואמנדה מבינים שבנם התנהג בבריונות והוא מושעה מבית הספר. כעונש נאסר עליו לצאת או לשחק במכשירי מחשב ולאחר שמשתמש באחד המכשירים, אותו שובר אביו שמאיים עליו בריחוק מהבית אם לא תהיה לו ברירה, הוא משנה את דרכו. הוא אף מנסה להתנצל מקני, אך מוכה בידיו באלימות עד שרובי עוצר אותו. בעונה החמישית הוא נופל מטרד קבוע לקוברה קאי ולקני שבועט בו דרך אבובים לבריכה ובהמשך לצד קיילר שוטף את ראשו באסלה, בתור נקמה על זריקת חולצת "קוברה קאי". אנתוני לצד סאם נשלח לאוהיו לבית סבתו ובחזרה הוא חובר למיאגי דו ועוזר לחבורה להתלכד כדי לשרוד את אימון "הגנו על הביצה", דבר המסייע להם במאבקם במטה קוברה קאי, כדי לחשוף את סילבר.

**דמיטרי אלכסופולוס** (מגולם בידי ג'יאני דיצ'נזו): דמיטרי היה חברו הטוב ביותר של אלי "הוק" מוסקוביץ' לפני שהכיר את "קוברה קאי". הוא משתדל שלא לעצבן את הבריונים בבית הספר שזורקים את ילקוטו לפח לשעשוע והוא חנון בעל חשיבה מקובעת על גורלו. הוא מנסה להגיע לקוברה קאי אך פוגש בכריס ולאחר שמפוצץ אותו בשאלות וביקורות מקבל ממנו מכות ובורח. בהמשך הוא מצטרף לקבוצה של דניאל, "מיאגי דו" ודניאל מחפש את היתרונות שלו אך מגלה שדמיטרי מפונק ומתיש ביותר גם את חברי הקבוצה. עם זאת דניאל מבין שחשיבתו המהירה יכולה להועיל אם יתרגם את חשיבתו לפעילות מהירה, כך הוא מצליח להציב פסל גדול ביעילות. לאחר שדמיטרי כותב טור גרוע על "קוברה קאי" מגיע חברו "הוק" ודורש שימחוק אותה או שיסתבך. דמיטרי מופתע מהבגידה של חברו אך מסרב לשתף פעולה ובורח מהבריונים של הוק שנהדפים בידי סאם ורובי. לאחר מכן דמיטרי פוגש בהוק במסיבה של מון ומנסה לחדש את הקשר ביניהם, אך הוק לא מעוניין להתקרב אליו. בתגובה דמיטרי נואם על הסיפורים המביכים שלו והוק עומד להכות אותו כשמשטרה מפזרת את המסיבה. בתחילת הלימודים דמיטרי מתחבא מהוק הדלוק עליו והוא מוצא אותו. אך דמיטרי קולט את תגובותיו של הוק באיטיות ומצליח להדוף אותו לעבר דלת זכוכית עליה הוא נופל. בעונה שלישית דמיטרי לצד שאר חברי מיאגי דו הופכים לקרבנות לחברי קוברה קאי בבית הספר ולאחר מכן. במהלך תקרית בקניון "הוק" פוצע אותו ולבסוף שובר את ידו והוא הולך עם גבס, עליו קיילר מצייר איבר מין. עם זאת יסמין הרואה מה קורה לו יוצאת איתו. דמיטרי עוזר לסאם ומיגל לאחד את הארגונים של דניאל וג'וני ומותקף לצידם בידי חברי קוברה קאי. הוא נתפס בידי שני בחורים שנותנים ל"הוק" לשבור את זרועו שנית, אך להפתעתו "הוק" עורק ופוגע בחבריו הישנים ומחדש את החברות עם דמיטרי. בעונה רביעית דמיטרי מתאמן במיאגי דו ואף משכנע את "הוק" להצטרף לארגון, לאחר שהחליט לפרוש מקראטה אך עושה זאת כדי לעזור לדמיטרי. בתחרות דמיטרי עולה לחצי הגמר אך מפסיד לרובי. דמיטרי עוזר בעונה הבאה לחשוף על כונן דיסק און קי את תרמיתו של סילבר בשוחד, אותו הוא מעלה ליוטיוב דרך האתר של הארגון מתוך מצלמות המעקב, אף שחברי קוברה קאי מנסים לעצור אותו באלימות.

**סיד ויינברג** (מגולם בידי אדוארד אסנר ובידי מייקל ה. קול בפרק 6): סיד הוא אביו החורג של ג'וני ומפיק סרטים לשעבר. הוא התחתן עם אמו לאחר פטירת אביו של ג'וני ואהב אותה אך סלד מבנה הלא יוצלח. סיד הוא ציני וביקורתי ביותר ולא מעניק שום יחס לבנו המאומץ. הסיבה שהוא מממן אותו כלכלית זה רק בגלל ההבטחה שלו לאימו לפני מותה ועדיין הוא העדיף לתת לו צ'ק גדול כדי לפתור אותו מהסיפור. בתחילה ג'וני קורע את הצ'ק כדי לא לקבל שקל מהאבא המאמץ שלו אך לבסוף הוא מחליט לקחת את הצ'ק בשביל לקנות מקום לארגון "קוברה קאי". כאשר הארגון מצליח באמצע עונה אחת הוא נפטר מהדירה המושאלת שלו, מחזיר את כל הכסף לאביו המאמץ ונשבע שלא לחזור אליו. ג'וני חוזר אליו בעונה שלוש כדי לבקש כסף לניתוח של מיגל. סיד לא נותן לו כסף, אף שג'וני מאיים שיחשוף איך הטריד עובדת שלו. לבסוף ג'וני מבריח פריט יקר שסיד לא שם לב אליו.

לאחר שאסנר נפטר, ייתכן שגם דמותו בסדרה נפטרה.

**לאורה לורנס** (מגולמת בידי קאנדס מון): לאורה הייתה אמו של ג'וני לורנס שנפטרה ב-2002 ואשתו של סיד ויינברג ושל אב לא ידוע ממנו נולד ג'וני. היא התחתנה עם סיד בעיקר כדי שיהיה לג'וני מה שהוא צריך (תוך שהיא זורקת את החפצים אותם השאיר בעלה הקודם לג'וני), אך ג'וני נקלע לסכסוך אם אביו החורג והעדיף לראות בחברי "קוברה קאי" בראשות ג'ון כריס משפחה אלטרנטיבית.

**איישה רובינסון** (מגולמת בידי ניקול בראון): איישה היא בחורה אפרו-אמריקאית שמנה וחסרת חברים בעיקרון, למעט סאם לרוסו וזאת אף על פי שמשפחתה אמידה מאוד. היא נופלת לעיתים קרובות קורבן לצחוקים של בחורות כמו יסמין, בייחוד כאשר היא אוכלת במסיבות. איישה המאוכזבת מחליטה להירשם לארגון ה"קוברה קאי" כדי לשנות אווירה והיא הופכת ללוחמנית יותר כלפי בנות שפגעו בה. ג'וני מתרשם מהתקיפות שלה ומכנה אותה "קוברה טבעית". היא מצליחה לנקום ביסמין לאחר ששמעה שהיא הולכת לעשות מסיבה בפארק ואיישה מחליטה להזמין מסיבת ענק לפני שיסמין וחברותיה מגיעות. המסיבה מתחילה ויסמין פונה לקלל אותה אך איישה מותחת את תחתוניה כדי להביכה, בעוד מון מתנצלת על היחס כלפיה.

איישה מתקרבת לאט לחברות מפוקפקות בקוברה קאי כמו טורי, אף היא גונבת בקבוקים מבתי מלון בעוד סאם מנסה לעצור אותה ללא הועיל. בהמשך הן מתפייסות ואיישה מודיעה לה שמיגל החזיר לה את המדליה שנגנבה, בעוד רובי אמר שהוא מצא אותה לבדה. כשסאם מתמוטטת שיכורה איישה שואלת על מצבה בפייסבוק אך לא מקבלת תשובה. היא מופיעה גם במהומות בתיכון כשהיא מנסה להפריד בין סם לטורי, אך נקלעת למתקפה של בחור מאחוריה.

לאחר המהומות (בהם היא שברה אף של בחור אחר), הוריה העבירו אותה לתיכון פרטי בסנטה מוניקה כדי להגן עליה וכן עקב העבודה החדשה של אביה. עם זאת סאם המבקרת אותה בעונה הרביעית שומעת ממנה שהקראטה לא עזב אותה גם בבית החדש.

**טום קול** (מגולם בידי דייוויד שאטראוו): קול הוא היריב העסקי של דניאל ובעליה של סוכנות הרכב "Cole's on Van Nuys". דניאל חשד בו שהוא השחית פרסומת של הסוכנות שלו כשלמעשה היה זה ג'וני. קול מתחמק ומודיע שהוא נכשל במכירותיו ולא יעזרו לו גימיקים של קראטה מהמאה הקודמת. הדבר מעצבן את דניאל והוא נותן בעיטה סיבובית היישר לכוסו של קול ועוזב. קול לא מופיע בעונה השנייה אך נראה שהוא מצליח יותר כשאנשיו של דניאל עוזבים אותו כשהוא עסוק בארגון הלחימה.

לאחר תקרית הלחימה בתיכון ווסטמור הוא מנסה לפגוע בארגונו של דניאל, במטרה להפוך אותו לבריון. הוא רוקם עסקה חשאית עם חברת "דויונה" היפנית שתתמוך בו במקום בדניאל. עם זאת דניאל עולה על כך מראש ועוצר את העסקה, מציל את ארגונו מפשיטת רגל.

**שאנון קיין** (דיורה בירד): שאנון היא אמו של רובי הייז וגרושתו של ג'וני לורנס. היא מתנהלת בצורה בזבזית וחסרת אחריות, נוהגת לצאת בלילות עם בחורים ולעיתים אף לנסוע בעולם איתם, תוך שהיא מזניחה את בנה שהידרדר לעבריינות. היחסים שלה עם ג'וני רעועים ביותר לאחר שהוא לא היה לצידה ברגעים חשובים כמו בלידה של רובי.

בעונה השנייה היא נוסעת למקסיקו עם החבר שלה, אשר מבטיח לשלם על חשבונות המים והחשמל לבית אך רובי מגלה שזה שקר. למזלו דניאל מגיע לראות מה מצבו ומארח אותו בביתו. בהמשך שאנון חוזרת ממסעה ומתנצלת גם לזוג לרוסו וגם לבנה על היחס כלפיו ומודיעה לו שהוא צריך לגור אצל אביו. בהמשך היא מתחילה להיות בארגון גמילה ועוזרת למצוא את בנה הנמלט.

בעונה הרביעית סילבר נותן לשאנון כסף כדי לתת לרובי כסף ולחפש עבורה עבודה, אף שמה שהוא ניסה לעשות זה לייצר סכסוך מול ג'וני אותו הצליח.

**קיילר פארק** (מגולם בידי ג'ו סאו): קיילר הוא צעיר בריון ממוצא אסייתי, במקור מאירוויין שהוא וחבריו נטפלים לראשונה למיגל כשהוא קונה תכשיר נגד שלשול. הם עושים זאת ליד האוטו של ג'וני כך שהוא מבקש מהם להתרחק וקיילר דוחף אותו לרצפה. בתגובה ג'וני מתקיף אותם בתרגילי קראטה אך משטרה מגיעה ועוצרת אותו על כך. הוא מטיל מורא על מיגל וכן על דמיטרי ואלי מוסקוביץ' ובינתיים יוצא עם סאם לרוסו. דניאל חושד שקיילר עבריין אבל סאם מנסה להתרחק ממנו, עם זאת היא מגלה לבדה שקיילר פוגע בבחורים חלשים ממנו והיא מתחילה להיפרד ממנו. באמצע סרט משותף הוא מנסה לגעת בה והיא דוחה אותו ובורחת. בתגובה הוא מפיץ שמועות מכוערות עליה לכיתה אך היא מתמודדת מולו. לפני שהוא יכה אותה מיגל שלמד להילחם עוצר בעדו. כשקיילר וחבריו מנסים לעצור את מיגל הוא הודף אותם לרצפה המומים. לאחר מכן קיילר מתרחק מכל מקום בו מיגל נמצא.

עם זאת הוא חובר לקוברה קאי בעונה שלוש, לאחר שכריס המליץ עליו. הוא הודף בקלות את מיטץ' והופך לחייל בארגון המגיע לטפל בחברי מיאגי דו וניבי העיט. הוא פוגע במיגל החלש יותר לאחר הפציעה ומכה אותו קשה, אך לבסוף מוכנע בידיו. הוא ממשיך בארגון בעונה הרביעית ומלגלג בבחורים אחרים כמו קני ורובי. בתחרות הוא מובס בידי "הוק" שמנצל את הכעס נגדו כדי להביס אותו. בעונה הבאה הוא מנסה להנהיג את קני כדי לגבור על סנסאי באימון, אך דווקא קני מצליח להשתמש בו כדי לנצח את הסנסאי. הוא גם מנסה לעצור את חברי מיאגי דו המנסים לחשוף את הונאת סילבר, אך כשהם מצליחים הוא זורק את חולצתו על סילבר המובס ועוזב.

**קרוז וטרי** (מגולמים בידי ג'ף קפלן וטרייל היל בהתאמה): הם זוג שודדים העובדים לצד רובי קיין. בתחילה רובי חובר אליהם לגניבת חפצים קטנים (דרושים 3 למשימה) אך כשהם קולטים שהוא עובד אצל הסוכנות של דניאל הם מבקשים שיפרוץ עבורם למבנה. הוא נראה עוזר להם אך בהתפעה תוקף אותם בתרגולי הקראטה שלמד. הם פונים להגיב לו אך נתפסים במצלמת האבטחה ובורחים. הוא פוגש בהם גונבים ארנקים על החוף ופונה לתקוף אותם, אך מותקף מחבר שלישי שהצטרף אליהם. דניאל מגיע מאחוריו ומשכיב אותו ורובי שואל אם אפשר לצלם את זה לפרסומות הארגון, אך דניאל מסרב.

הם נראים בעונה שלוש בכלא, כשג'וני ודניאל מנסים לחלץ מהם מידע על רובי. אולם המידע לא עוזר להם הרבה.

**ריימונד "סטינגריי"** (מגולם בידי פול וולטר האוזר): ריימונד הוא עובד בחנות לחומרי בניין המכור להבי מטאל והוא החבר הכי מבוגר ב"קוברה קאי". כדי להיראות מרשים הוא קולע את שערות זקנו ומכנה עצמו "סטינגריי". הוא מנסה להתקבל לעבודה כמאבטח בבניין בית ספר. לאחר ראיון עבודה מתחילה השתוללות תלמידים והמנהל מתלהב מהצורה בה הוא מרסן את המתפראים, אך למעשה הוא עובד עם "הוק" ופוגע בחברי "מיאגי דו". בהמשך הא נמנה עם התלמידים שפונים נגד ג'וני אחרי הפציעה הקשה של מיגל. לאחר התקרית הוא מורחק מבית הספר ונאסר עליו להתקרב לילדים.

הוא מופיע בעונה הרביעית לאחר שהוא מתגורר אצל אחותו ביריבות עם שכניה, מתכנן לחזור ל"קוברה קאי". עם זאת כריס וסילבר מודיעים לו שהוא צריך לעזוב כי הוא לא מתאים. לאחר שמארגן מסיבה לחברי הארגון הוא חוזר לבקש מסילבר לחזור וזה מכה אותו קשות והוא מתעורר מעולף בבית חולים. עם זאת בהמשך מתברר שהיה לו דיל עם סילבר בו הוא מפליל את כריס בהכאתו, כדי לעצור את כריס ולהעביר לסילבר את השליטה בארגון.

בעונה החמישית הוא חוזר וסילבר נותן לו את מכוניתו ודירה לביתו, בה הוא משחק במבוכים ודרקונים. דניאל וצ'וזן עולים על תרמיתו אך דניאל הנרגש מבהיל את סטינגריי ושובר בטעות את מכשירו. כשדניאל מגיע להתנצל סילבר נלחם בו ופוצע אותו, מה שגורם לו להתרחק מכך. ואולם כשבארט וחברי מיאגי דו עולים עליו הוא מספר להם (דרך הצגת פסלים), על התרמית ועל פחדו שסילבר יגלה אותו. סטינגריי מחליט לחבור לדניאל ומעלה אותו ואת אמנדה במכוניתו לעבר מטה קוברה קאי ולהכות את השומרים, בו הם חושפים את תרמיתו ובהמשך סטינגריי משנה את גרסתו נגד סילבר. בינתיים כריס מצליח לברוח מהכלא, מבלי לדעת זאת.

**יסמין** (מגולמת בידי אנליזה קוקרן): יסמין היא בחורה ברוטלית בעלת אלימות מילולית הנוהגת להשתמש בבריונות רשת כלפי בנות מכוערות יותר ובעיקר איישה והיא חברתה העיקרית של מון. היא גם מאמינה לשמועות שהפיץ קיילר על סאם, מה שגורם לסאם לעזוב אותה. היא גם פגעה באוטו של ג'וני כשסאם בתוכו ואז ברחה, מה שהוביל לסכסוך בין ג'וני לדניאל.

כשיסמין מתכננת מסיבה בפארק איישה הורסת לה את הרעיון ומאכלסת את הפארק בחברי הכיתה שלה. יסמין ההמומה ניגשת לקלל את איישה ובתגובה איישה מותחת חזק את תחתוניה ומבריחה אותה משם. היא לא מופיעה בעונה שנייה כשנאמר שאולי היא בצרפת. איישה לא סולחת לה עוד ואומרת שעדיף שתישאר שם.

בעונה שלוש היא חוזרת מצרפת ומגלה שהמקום השתנה מאוד, אך שמחה שאיישה לא תחזור. במהלך הלימודים היא מפגינה רחמים על דמיטרי ונקשרת אליו, דבר הממשיך גם בעונה הבאה.

**מון** (מגולמת בידי האנה קפל): מון היא חברתה של יסמין ושל סאם והיא בחורה אופנתית ומקובלת חברתית. בתחילה היא לועגת לבחורות כמו איישה אך בהמשך היא מתנצלת על דרכה ונוטשת את יסמין. בטורניר היא מעודדת את "הוק" לצד דמיטרי.

ואולם בעוד "הוק" נמשך אליה היא עוזבת אותו לאחר שהוא הופך לבריון בקניון, אחרי שרדף את דמיטרי. מון עורכת מסיבה להשכנת שלום בין הבחורים של ארגוני הקראטה השונים ומופיעה יוצאת עם חברה חדשה בשם פייפר, דבר המאכזב מאוד את "הוק". היא מנסה לבלום את המהומות בפתיחת שנת הלימודים אך כמעט נפגעת ובורחת מהמקום. לאחר מכן מעודדת צעירים להימנע מאלימות ועוזרת להרוויח כסף למען הניתוח של מיגל. היא גם חוברת מחדש ליסמין שחזרה. בעונה הבאה היא עוזרת לג'וני להביא את פייפר (ממנה כבר נפרדה) ל"ניבי העיט", אך בפועל פייפר חוברת לקוברה קאי.

**לואי לרוסו ג'וניור** (מגולם בידי בראט ארנסט): לואי הוא בן דודו של דניאל ובנו של דוד לואי. בהשפעת אמו של דניאל הוא מתקרב לסוכנות הביטוח של דניאל אך הוא עורך שם צרות ודברים שהוא לא מוסמך אליהם. הוא מנהל מספר תעלולים המעצבנים את דניאל ואת רובי אך הוא עובר את הגבול כששולח על דעת עצמו אופנועי חבלה שיפרקו את מכוניתו של ג'וני לורנס, עקב שנחשד שהרס שלטי חברה. ג'וני משתלט עליו כשהאוטו שלו נשרף ופונה עצבני למשרדי לרוסו אך דניאל מרגיע אותו ברכישת אוטו חדש וגם מפטר את בן דודו. לאחר שהוא עזר לסאם שנפצעה בתקרית, דניאל מחזיר אותו לעבודה, שם מתברר שלואי קיבל מידע חשוב מאנוש על טום קול. בהמשך הוא נקלע בבר לקטטה עם אנושו, לאחר שאנוש יצא בלי להודיע לו עם אחותו. עם זאת הם משלימים במהירות.

**ברקס** (מגולם בידי בו מיטשל): ברקס הוא חברו הטוב של קיילר והוא גבר ג'ינג'י שמנמן העוזר לקיילר להרביץ לבחורים כמו מיגל ודמיטרי. עם זאת לאחר שמיגל מביס אותם הם מתרחקים מהחבורה. הוא חוזר בעונה שלוש לקוברה קאי, לפי בקשתו של כריס. בארגון הוא נלחם נגד "הוק" אך לא מודע לכוחו של "הוק" שפוגע ופוצע אותו קשה על המזרן עד שהוא מובס.

**בארט** (מגולם בידי אוון מורגן): בארט הוא תלמיד מתחיל קטן ממדים בקוברה קאי. למרות קטנותו הוא בעל אופי מתפרץ ולעיתים נלחץ קשה. בטורניר הוא נכשל בידי בחור גדול יותר בשלב מוקדם אך נאמר שהיה גיבור באופן יחסי לגודלו. הוא מופיע גם במסיבה שאיישה ארגנה וסאם ורובי מופתעים לגלות אותו שם. בעונה שנייה הוא נלחם בבחור צעיר אחר, נתנאל שערק לארגון "מיאגי דו" אך שניהם נתפסים בידי מאבטחים. לאחר שהפגין רחמים על עכבר לעיני כריס הוא מסולק ואז חובר לארגון "ניבי העיט". בארט עוזר בהמשך להוכיח את תרמיתו של סטינגריי, כששאר חבריו מתפרצים לפגישה.

**דודג' ריקנברגר** (מגולם בידי ג'ון צ'יהנגיר): דודג' הוא חבר בקוברה קאי שמשמש בין חבריו של "הוק" בארגון וחובר לו כדי לפגוע בבחורים חלשים יותר. הוא מוצג בעונות 2 ו-3, בעיקר במלחמה בביתו של לרוסו, בה הוא נותן להוק לפגוע שנית בזרוע של דמיטרי. עם זאת הוק מפתיע אותו ועובר צד, מכה אותו ומשחרר ממנו את דמיטרי כשהוא מובס. הוא לא מופיע עוד וייתכן שעזב בעונה 4 לצד חברים רבים בארגון, שאולי סולדים מהדרך של כריס.

**מיטץ**' (מגולם בידי איידין מינקס): מיטץ' הוא חבר בקוברה קאי לצד חברו כריס שבהמשך נוטש ל"מיאגי דו". הוא מקורב ל"הוק" ונמנה בין החברים הבולטים הפונים נגד ג'וני לאחר הקרבות בבית ספר. לאחר שהוא מפסיד בדו-קרב לקיילר כריס מעיף אותו והוא חובר לארגון "ניבי העיט" של ג'וני. ואולם בעונה החמישית הוא חוזר ל"קוברה קאי", לאחר שהוא שוחד בשוקולדים וסולד מחביריו שקוראים לו "נשימת פין".

**כריס** (מגולם בידי קליל איוורג'): במקור כריס היה חברו של מיטץ' ושניהם למדו בקוברה קאי, אך לאחר שהשחיתו את ביתו של דניאל החלה נטישה של מספר תלמידים ביניהם גם כריס. הוא מפתח יריבות פנימית עם דמיטרי אך לבסוף לומדים לעבוד יחדיו. אנשי קוברה קאי הורסים את החנות בה עבד ופוגעים בו לצד שאר חברי מיאגי דו. בהמשך הוא חובר שנית למיטץ' ול"הוק" שערקו לארגון "ניבי העיט".

**נתנאל** (מגולם בידי נתנאל או): נתנאל הוא בחור קטן ממדים שערק מ"קוברה קאי" למיאגי דו. במהלך ההשתוללות בבית הספר הוא נאבק מול בראט עד ששניהם מפונים בידי מאבטחים. הוא היה האחראי על מתן הכספים לרפואת מיגל שנלקחים בידי "הוק" המכה אותו. בהמשך הוא חובר שנית לבראט וגם ל"הוק" שערקו ל"ניבי העיט".

**קאטר**' (מגולם בידי סטפן ג'ונס): עבד של מערבל בטון המעניק את משאיתו לג'וני ולכריס כדי לאמן את הבחורים בסיבוב המלט.

**סוני מיטשל** (מגולמת בידי קתלין הוגן): המארחת של פסטיבל העמק השנתי.

**סנדרה רובינסון** (מגולמת בידי קים פילדס): אמה של איישה רובינסון. מציגה כמה הנוכחות של בתה ב"קוברה קאי" שינתה אותה לטובה, זאת לאכזבת דניאל המנסה להציג את הרשעות שיש בקוברה קאי.

**אמא של אלי** (מגולמת בידי קתרין אוורי גריינג'ר): נראית בפלשבק בעודה מתלוננת על בריונים המציקים לבנה אלי "הוק" על השפה השסועה שלו ובית הספר מודיע שייטפל בזה.

**גרהם** (מגולם בידי אלכס קולינס): בחור בריטי היוצא עם כרמן דיאז אך למעשה מנסה להשליך אותה בשנייה הראשונה שהוא יוכל. ג'וני שומע אותו ואומר לו להתנצל וכשהוא מסרב הוא מכניס לו מכות והוא מבטיח להתאייד משם.

**פייפר** (מגולמת בידי סלה אוסטריה): בחורה לסבית היוצאת עם מון במסיבה הגדולה להפתעתו הרעה של "הוק", שהיה החבר לשעבר של מון, אך הן נפרדות כעבור כמה שבועות. בהמשך היא מצטרפת ל"קוברה קאי" להפתעת ג'וני שחשב שהיא תצטרף ל"ניבי העיט". בתחרות היא מתמודדת מול סאם אך מפסידה בחצי הגמר.

**מליסה** (מגולמת בידי ג'ינה שו): אשה הנתקלת בג'וני בבר בעודו מחפש בחורות בפייסבוק. בתוך השיחה איתה הוא שולח בטעות הודעה לאלי מיילס. הם נהנים ושותים יחד אך כשג'וני עולה על גרהם הנכלולי הוא עוזב אותה.

**אנוש נורוזי** (מגולם בידי דן אחדות): סוכן מכירת קבוצות הפועל בסוכנות של דניאל. הוא עובד מסור אך לאחר שהוא מותקף בידי ג'וני ולאחר שדניאל מתחיל לעסוק יותר מדי בארגון הקראטה שלו, אנוש מחליט לעזוב ולעבור לצפון הוליווד לחברה המתחרה של טום קול. בהמשך הוא חוזר לסוכנות של דניאל, לאחר שהוא מסר מידע חיוני על קול ודניאל החליט להחזיר אותו למקומו. הוא נקלע בבר לקטטה עם לואי לרוסו, לאחר שהוא יצא בלי להודיע לו עם אחותו. עם זאת הם משלימים במהירות.

**היועצת בלאט** (מגולמת בידי ארין בראדלי דנגר): יועצת התיכון בו למדו דניאל ואלי מיילס וכעת לומדים בו סאם ומיגל. היא רגישה ביותר לאלימות לאחר התקרית בתיכון, אך חברי קוברה קאי מתעתעים בה שחברי מיאגי דו גורמים לכך.

**נסטור** (מגולם בידי ואז סאנצ'ס): מוכר בקניון ליד ביתו של ג'וני לורנס, בו הוא קונה בירות. הוא לא היגייני ביותר, מוסר לג'וני פיצות בלי מפיות ובירות בלי לבקש תעודת זהות. הוא מודיע לג'וני שעומדים לסגור אותו עקב העלאת שכר הדירה שלהם.

**לין** (מגולמת בידי סוזן גלאגר): הומלסית מקניון החשפנות שג'וני מבקש שתתלה שלטים לקוברה קאי. היא נוטה להטריד אנשים בדרישה לכסף או מזון ובעטות סוברת שג'וני נמשך אליה. היא גם מקבלת סיעוד איפה שרובי התנדב לאחר שנעצר ושם פוגשת את ג'וני. היא מופיעה לזמן קצר גם בעונה רביעית.

**רונדה** (מגולמת בידי קרול קאבויה): המטפלת הסיעודית של סיד ויינברג, אך היא עזבה בעונה שלוש לאחר שכנראה סיד הטריד אותה.

**ארמנד זרקריאן** (מגולם בידי קן דוויטיאן): בעלים דירות עשיר שמשכיר דירות לאנשים שונים. הוא בקשר טוב עם דניאל שמבקש ממנו דירה זולה לשכירות באזור ובתמורה הוא יעזור לו להיכנס לקאנטרי קלאב ממנו הוא הורחק. דניאל מבקש לקנות את קניון החשפנות אך ארמנד חושד בו ומעלה את מחירי כל הדירות בשטח, לרבות אלה של "קוברה קאי" שזו תוכניתו של דניאל. בעונה השנייה הוא מעלה את שכר הדירה של חדר ה"קוברה קאי" ולבסוף מגיע לסכום מתאים גם לג'וני. ואולם הוא לוחץ ידיים מאחורי הגב עם כריס ומוסר לו את המפתחות. דניאל ואשתו מבקשים ממנו שיעלה את מכיר הדירות כדי שיעיפו את כריס, אך כריס מביס את אחייניו החזקים ומאלץ אותו לסרב לבקשה.

**רולאן זרקריאן** (מגולם בידי אלקס הוף): בנו של ארמנד וחברו של אנטולי. שניהם מתווכחים למי יש אבא יותר עשיר.

**דריל** (מגולם בידי קית׳ ארתור בולדן): חבר אפרו-אמריקאי בוועדת כל העמק לאליפות הקראטה. הוא מעריץ את "קוברה קאי" מאחר שהם בעלי "שם רע לדוג'ו" ומצביע בעד החזרתם. בנוסף על חבר בארגון הוא גם הכרוז של התחרויות הן בעונה ראשונה והן בעונה רביעית, שגם בה הוא מעודד את "קוברה קאי".

**רון** (מגולם בידי מאט לוויס): חבר בכיר בוועדת כל העמק לאליפות הקראטה. למרות מחאתו של דניאל הוא נותן לג'וני להשמיע קולות בעד החזרת שם הארגון "קוברה קאי" לתחרות ולבסוף מכריע עם עוד חברים בעד החזרתו. בתחרות בעונה הרביעית מביא את קארי אנדרווד לשיר, מה שמפתיע את הוועדה שהחליטה להדיח אותו.

**שו** (מגולמת בידי קארה אנמארי): האשה היחידה בוועדת כל העמק לאליפות הקראטה. היא מבקשת מדניאל שיגלה רגישות לג'וני למרות היריבות ביניהם וטוענת שמאחר שכריס נפטר צריך לתת לאנשים כמו ג'וני הזדמנות חדשה להתקדם. בהמשך טוענת שהקראטה צריך לפנות לקהלים חדשים כמו נשים.

**ג'ורג**' (מגולם בידי קורט יוה): חבר אסייתי-אמריקאי בוועדת כל העמק לאליפות הקראטה. בניגוד לרוב חברי הארגון הוא תומך בעמדתו של דניאל שלא לאפשר ל"קוברה קאי" לשוב, אך הצבעתו נופלת. בעונה הרביעית הוא "נאלץ" להצביע פה אחד על מספר תיקונים לתחרות.

**קסנדר סטון** (מגולם בידי טאלין צ'אט): מייצג את בית הספר של טופנגה בטורניר. במהלך התחרות הוא מובס בידי מיגל ומפסיד בכבוד עם השתחוות למיגל.

**פטריקה סטון** (מגולמת בידי סוהיילה אל-אטר): אמו של קסנדר היושבת ליד אמנדה לרוסו בטורניר.

**גב. ג'נקינס** (מגולמת בידי לינדה בוסטון): סגנית המנהלת בבית הספר נורת' הילס. היא מצלצלת לשאנון קיין אך לרוב היא לא זמינה והיא פונה לג'וני להתלונן שבנו, רובי מעשן סמים בבית ספר.

**ג'ודי** (מגולמת בידי קיילי דלרה): לקוחה עשירה שג'וני מעמיס לה טלוויזיה אך ממקם אותה בצורה לא נכונה. הם נקלעים לצעקות והוא בטעות קורה לה "כלבה", מה שגורם לפיטוריו מעבודתו. בעונה השנייה היא מגיעה אליו בטעות לדייט עיוור ולאחר שיחה קצרה הם נזכרים איך הם הכירו ומבטלים את הדייט מייד.

אין לבלבל בינה לבין ג'ודי, חברתו של דניאל מניו ג'רזי.

**שון פיין** (מגולם בידי אוקה-אמה אקוארי): אסיר כהה העצור לצד רובי והוא וחבריו מתעללים בו עקב סיפור המאבק שלו ועקב היחסים שלו עם סאם. לאחר שרובי מתקיף אותו והם פוגעים קשה אחד בשני הם נחקרים אך לאחר ששניהם לא מלשינים לסוהרים היחסים ביניהם נרגעים ובעונה הבאה שון אף מפנה את אחיו לעבר רובי שיעזור לו להתגונן. הוא היה אמור לצאת בעונה הרביעית מהכלא, אך קיבל עוד חודש על תקיפת שומר קשוח.

**רודני** (מגולם בידי גרייסון ברי): בעל הדירה בה מתגוררים טורי, אמה ואחיה. רודני מנסה לנצל את מרותו על טורי הנתונה למעקב צמוד והוא מאיים לפנות את אמה מהבית אם טורי לא תשלם לא בזמן. עם זאת כריס תופס אותו בצד ומאיים לכרות את אצבעו, מה שגורם לו לוותר לטורי על כספי החודש.

**דייוויד** (מגולם בידי ג'סי קוב): קפטן אוניברסיטאות בתיכון המציק לג'ון כריס הצעיר אך כשכריס רואה שדייוויד מתעלל בבטסי הוא נלחם מולו ומנצח אותו. היחס שלו ושל חבריו גורם לכריס להתגייס למלחמת וייטנאם.

**בטסי** (מגולת בידי אמילי מארי פאלמר): בטסי הייתה חברתו של דייוויד עד שהוכתה בידיו וניצלה בידי ג'ון כריס ומאז יצאה איתו. לפני שהתגייס לצבא היא איחלה לו לשלום וקיוותה שייפגשו. עם זאת התברר שהיא נהרגה בתאונת דרכים בפסדינה במשך המלחמה של כריס בווייטנאם וכריס מגלה על כך רק מעט לפני הקרב מול קפטן טרנר.

**קוקו** (מגולם בידי סת' קאמפ): כינויו של אחד מחבריו של כריס ושל טרי סילבר בווינטאם. הוא היה מופקד על הנחת פצצה במבנה של הווייטקונג אך הם גילו על כך וקפטן טרנר ביקש מג'ון כריס לפוצץ את המבנה במחיר חיי קוקו. הוא לא עשה זאת והוייטקונג תפסו אותם וירו במצחו של קוקו. קפטן טרנר ראה בכריס את האחראי לכך והתייחס אליו בשנאה. ייתכן שהתסרוקת של סילבר היא מחווה לחברו שנהרג.

**קפטן טרנר** (מגולם בידי טרי סרפיקו): הקפטן הקשה והאכזרי של כריס וסילבר במלחמת ווייטנאם שייתכן שלמד אצל הדרום-קיריאני האכזרי קים סון-וונג. כשחולייתו נתפסה בידי הוייטקונג, הוא נבחר להילחם בידיהם בדו-קרב מול חייליו שמתוכם נבחר סילבר אך כריס הציל אותו והתנדב במקומו. כשכריס גילה שקפטן טרנר הסתיר את מותה של חברתו הוא נלחם מולו קשה יותר. אף על פי שתחילה נראה שקפטן טרנר גובר על כריס לבסוף כריס תקע לו שבב במבוק ברגלו והדף אותו לבור של נחשים ולבסוף זרק אותו למותו בבור, אף שהאמריקאים כבר הגיעו למחנה.

יחסו הנוקשה וחסר הרחמים של קפטן טרנר הפך את ג'ון כריס לקשה ואכזרי.

**חברת המועצה רוברטס** (מגולמת בידי זלה אברדופולוס): חברת המועצה היא מתנגדת ללימודי ואימוני קראטה המתנגדת לפתיחת הטורניר של העמק. לאחר עדויותיהם של מיגל וסאם היא מתרצה לצד חבריה בפתיחה מחודשת של הטורניר.

**[[די סניידר]]** בתפקיד עצמו: ג'וני נכנס עם מיגל הנכה להופעה שלו, כשהוא סובר בטעות שמיגל חולה סרטן, כפי שג'וני טען למאבטח. בשל כך הוא מקדיש למיגל את אחד משיריו ומצליח לגרום לרגליו לנוע שוב.

**ונסה לרוסו** (מגולמת בידי ג'וליה מאצ'יו): אחותו של לוסי לרוסו ובת-דודה של דניאל. אף שמעולם לא למדה בצורה מסודרת היא מנסה לעזור לזוג לרוסו עם הבריונות של בנם, אך השאלות שלה את הזוג מפתיעות אותם ולבסוף אמנדה חוטפת לה את הדף כדי לראות מה כתבה, שם מתברר שהיא נכשלה במבחן דמיוני.

**דבון לי** (מגולמת בידי אונה או בריאן): בחורה קשוחה יתומה המצטרפת לארגון "ניבי העיט" כדי לתת לג'וני יריבה ראויה לתחרות. חזקה מספיק לפגוע בבחורים והיא א-מינית להגדרתה, מה שמבלבל את ג'וני. בתחרות היא מובסת בידי טורי. היא מופיעה בעונה הבאה בתפקיד מתחרה יריבה לטורי, עליה טורי נאלצת להתאמן באכזריות בעידודה של קים דה-און, אך טורי מתקשה בכך. בהמשך שניהן מתרגלות יחד ניסיון תקיפה של סנסאי יריב ומצליחות חלקית. בטורניר העולמי לקראטה טורי נעלמת ודה-און מורה על דבון לי להילחם בסאם במקומה, אך למרות שיחוד השופט היא מפסידה לסאם. בסיום דבון לי מאחדת כוחות עם טורי ונגד קוברה קאי.

**קני פיין** (מגולם בידי דאלאס דופרי יאנג): אחיו של שון ובנו של קצין המוצב בקטר. קני סובל מהתעללות בבית ספר, בעיקר בידי אנתוני וחבריו ומגיע ל"קוברה קאי" בהמלצת אחיו כדי שרובי ייאמן אותו ויעזור לו להתגונן. הוא מפתח מהירות ואוגר כעס מתפרץ, מה שמאפשר לו להכות ביריביו. בבית ספר הוא עומד לפגוע באנטוני אך אז מורה מגיעה והוא נתפס, אף שהמורים רואים שהוא קורבן ומשעים את כל המטרידים שלו. בתחרות הוא מתמודד מול רובי אך זה לא מגלה רחמים כלפיו ולבסוף פוצע את אפו. כשהוא יוצא הוא מגלה את אנתוני שמתנצל אך קני מכה אותו קשה על היחס שעבר עד שרובי עוצר אותו. בעונה הבאה קני הופך לבריון אגרסיבי הלומד לגלות מנהיגות נגד קיילר אך פוגע באנתוני דרך קבע, בועט בו באבובים לבריכה ובהמשך לצד קיילר שוטף את ראשו באסלה. הוא מתמודד נגד הוק בתחרות העולמית וזוכה בה, אף שהוא הכה את הוק בצורה קשה שמונעת ממנו לנשום (בעצת סילבר). לבסוף הוא מתמודד נגד חברי מיאגי דו המבקשים לחשוף את סילבר ובמאבק בועט ברובי וכמעט פוצע אותו, אך נבלם בידי מיגל. ואולם כשהאמת על רמאותו של סילבר מגיעה הוא זורק על סילבר את חולצתו ועוזב, מבקש מרובי להיות לבד.

**ליה** (מגולמת בידי מילנה ריברו): תלמידה בכיתתו של קני ואנטוני המעמידה פנים שאכפת לה מאנטומי, אך בפועל היא מרחמת על היחס לקני.

**קנדס** (מגולמת בידי רבקה ליינס): דודתה העבריינית של טורי. מגיעה להתעמת איתה ומאיימת עליה שאחרי שאחותה (אמה של טורי) תמות, היא תצטרך להביא את אחיה למשמורת אצלה מאחר שבית המשפט יתייחס לטענותיה, מה שייתן לה את כספי הקצבאות שלו. טורי נלחצת ובעזרתה של אמנדה חוזרת ללימודים כדי למנוע מהצעד לקרות.

**זאק** (מגולם בידי ברוק דאנקן): אחד מחבריו הבריונים של אנתוני הנטפל לקני פיין. הוא גם מעליב את אנתוני בכינוי "לפוסו", כשהוא לא מראה לא את יכולות הקראטה המשפחתיות שלו.

**[[קארי אנדרווד]]** בתפקיד עצמה: מופיעה ושרה בתחרות העמק, לאחר שמתברר שבעלה הוא מנוי בשיננית של מנהל הוועדה רון.

**קים דה-און** (מגולמת בידי אליסיה האנה-קים): נכדתו של קים סון-וונג, מורם של כריס וסילבר. היא טסה לאמריקה מדרום קוריאה לבקשתו של סילבר וממונה לסנסאי ב"קוברה קאי", כדי לכבד את מורשתו של סבה. היא אכזרית וקשוחה מאוד ומנסה להקשיח את הבחורים בארגון ובייחוד את טורי, אשר זכתה בטורניר כאלפוה (ללא ידיעה על הרמאות של השופט). היא מוצגת כמתעמרת בה ומנסה להקשיח את רוחה, גם במחיר פגיעה בחבריה לארגון. לאחר שטורי נעלמת מהטורניר הראשי מציעה דה-און ענישה קשה לטורי - הכאה בעמוד של אבן חיה, מה שגורם לטורי לדמם בתור לקח ואזהרה לקרבתה לרובי וחברי "מיאגי-דו". היא גם משתתפת בקרב המאסף בו סילבר מובס. לאחר שסילבר נכלא ייתכן שהיא תחזור בתור המנהיגה של "קוברה קאי".

**קים סון-וונג** (מגולם בפלאשבק בידי דון לי): המאסטר הדרום-קוריאני המנוח של קפטן טרנר, אותו לימד במהלך מלחמת וייטנאם ולאחריה לימד גם את כריס וסילבר וכן הוא סבה של קים דה-און. במהלך מלחמת קוריאה החל לפתח שיטה שנויה במחלוקת ואכזרית של השיטה "Tang Soo Do", שיטה המכונה "דרך האגרוף" ובמרכזו פילוסופיה של: "להכות ראשון, להכות חזק ולא להפגין רחמים" - שיטות אשר הפכו לשיטות הרשמיות של קוברה קאי. סון וונג היה היריב העיקרי של סאטו טוגוצ'י ושל מר מיאגי.

סון וונג לא נראה בסדרה (שמתרחשת לאחר מותו) אלא רק בפלאשבק של כריס בעודו צעיר.

**היאן וו** (מגולם בידי ג'ק הואנג): היאן הוא סנסאי ב"קוברה קאי" שהגיע עם קים דה-און מדרום קוריאה לשמש כמאמן לחברי קוברה קאי של סילבר. הוא מוצג בתור אומן קשוח ויהיר המתרגל את שיטות "דרך האגרוף" של דה-און. כאשר ג'וני לורנס וצ'וזן מגיעים להילחם בסילבר הוא נלחם בהם בעוצמה ומתברר להם שהוא משתווה להם, אף שיחדיו הם מצליחים להכניע אותו. בביתו של סילבר הוא אחד הסאנסיי שמגיעים לחסל את ג'וני אך הוא נבלם ברגע האחרון בידי מייק בארנס. גורלו הנוסף לא ברור.

**סנסיי אודל** (מגולם בידי טיירון וודלי): אחד הסנסאי השכירים של דה-און שהגיע מדרום קוריה לשמש כמאמן בקוברה קאי. הוא משמש לאימונם של קני וקיילר הנכשלים בתחילה, כאשר קני מצליח לבסוף להסיח את אודל בידי קיילר כדי לפגוע בו ולזכות בנקודה. לאחר שג'וני, מייק וצ'וזן מגיעים לביתו של סילבר הוא אחד הסנסאי שתוקפים את ג'וני, אך הוא נפגע מג'וני בפריסת זרתו.

**הקטור סלזאר** (מגולם בידי לואיס רוברטו גוסמן): אביו המנוכר של מיגל וגרושה של כרמן, אשר הגיע למקסיקו מאקוודור, לאחר שהתעשר בדרך לא חוקית. הוא כלל לא מודע למיגל והחליט לעזוב את כרמן ורוז בעודו נשוי לאשה נוספת עם בנה. מיגל עוקב אחריו בעונה 5 ומוצא אותו לצד אשתו ובנו המאומץ ומיגל מציל את חייו כשהתפרץ לכביש, מה שגורם להקטור לגמול לו באירוח בביתו ובהמשך מציג לו את ארגון התחרויות התת-קרקעי שבשליטתו. עם זאת כשג'וני ורובי מגיעים ללא הודעה בחולצות מטעות של "FBI", הקטור חושד במיגל וכמעט חונק אותו אך לאחר בדיקה במכשירו הוא נרגע ומתנצל. בהמשך הוא משתכר ובלילה עם מיגל מודה שאיננו מתחרט על מעשיו בדרך לעושר, גם במחיר של פגיעה במשפחתו מה שגורם למיגל לעזוב בצער.

**ג'ואנה** (מגולמת בידי רייצ'ל קרסון-בגלי): אמה של אמנדה ודודתה של ג'סיקה. מתגוררת באוהיו וגרושה מאז ילדותה של אמנדה.

**אליזבת' (אן) רוני** (מגולמת בידי סאני מברי): אליזבת היא יריבה ותיקה של ג'סיקה, אשר מוזכרת בסרט השלישי כשחברה של ג'סיקה עוזב אותה לטובת אליזבת', אף שבהמשך קשר זה נותק. אליזבת' למדה בתיכון גם עם אמנדה וזוכרות לה תקרית עם מחבט, עליו היא מחפשת נקמה. היא נראית בקוברה קאי בפאב כשג'סיקה ואמנדה לצד סאם ואנתוני מחליטים לעזוב כשחברותיה של אליזבת' מגיעות לקטטה בפאב. בעוד אליזבת' מוכנה להכות את אמנדה כדי לנקום היא נחבטת בהפתעה בידי סאם והחבורה בורחת.

**גונתר בראון** (מגולם בידי קרסטן נורגור): הנציג הגרמני של טורניר הקראטה. הוא מוצג כאובייקטיבי לשני הדוג'ואים המתחרים ומתיידד עם ג'וני לורנס, איתו הוא מוצא קשר משותף עקב אהדה לסרטי רוקי. לבסוף הוא נותן לשתי הקבוצות לעלות לטורניר.

**גבריאל** (מגולם בידי אוון הרן): עבריין קשוח בכלא לצד כריס. בתחילה הוא מנסה לפגוע בכריס, דורש את הג'לי שלו ומכנה אותו בגנאי "סנסאי", אך הוא אינו מודע שכריס מנסה לעבוד על הפסיכולוגית של הכלא בניסיון להיראות ידידותי. לאחר ששיטה זו נכשלת לכריס הוא מתחבר לעברו ורואה בדמותו הצעירה פוגעת בבריונים שסביבו "ללא רחמים" והדבר גורם לו להחזיר מלחמה לחבורה של גבריאל. כשהוא מביס את גבריאל הוא מודיע לו שעכשיו הוא יעבוד איתו וייתן את הג'לי שלו. בהמשך גבריאל לכאורה דוקר בסכין את כריס וגורם לו לדמם, אך מתברר שהוא דקר ג'לי חבוי כדי שכריס יועבר לחדר ניתוח ובכך עזר לו להימלט.

**ד"ר אמילי פולסון** (מגולמת בידי טרייסי בונר): הפסיכיאטרית של הכלא בו קריס נמצא. בתחילה הוא מנסה לעבוד עליה שהוא השתנה לאדם רגוע אך היא מסרבת להמליץ על שחרורו והוא עובד איתה על זכרונות מעברו בהם נפגש עם דמויות שונות שהובילו אותו למצבו, מה שנותן לו כוח להתגבר על העבריינים סביבו. לבסוף הוא מצליח לגנוב את כרטיסה ולהימלט מהכלא, תוך זיוף מותו.

## הערות שוליים

*
קטגוריה:רשימות של דמויות קולנועיות
קטגוריה:רשימות של דמויות טלוויזיוניות